title: Atte Ohtamaa

text: Kaudella 2012–2013 Ohtamaa teki SM-liigan yhden kauden piste-ennätyksensä tehoilla 3+15=18.


title: Atte Ohtamaa

text: Kaudella 2013–2014 Ohtamaa tilastoi uransa parhaan kauden SM-liigassa. Runkosarjassa 57 ottelussa Ohtamaa teki viisi maalia ja yhteensä 22 tehopistettä, ja oli kuului läpi kauden Kärppien runkopelaajiin. Pudotuspeleissä 16 ottelua pistein 2+1=3 pelannut Ohtamaa voitti kauden päätyttyä uransa toisen jääkiekon Suomen mestaruuden, kun Kärpät voitti seitsemännen loppuottelun jatkoajalla Tampereen Tapparan.


title: Atte Ohtamaa

text: Kaudeksi 2014–15 Ohtamaa siirtyi KHL-joukkue Helsingin Jokereihin kaksivuotisella sopimuksella.


title: Atte Ohtamaa

text: Kaudeksi 2016–17 Ohtamaa siirtyi vuoden mittaisella sopimuksella KHL-seura Ak Bars Kazaniin. Keväällä 2017 Ohtamaa teki vuoden jatkosopimuksen seuran kanssa.


title: Atte Ohtamaa

text: Toukokuussa 2018 Ohtamaa teki viisivuotisen ja kevääseen 2023 saakka ulottuvan sopimuksen Oulun Kärppien kanssa.


title: Atte Ohtamaa

text: Ohtamaa pelasi ensi kertaa Suomen jääkiekkomaajoukkueessa Euro Hockey Tourin kaudella 2012–2013 Channel One Cupissa, kun maajoukkueen päävalmentaja Jukka Jalonen valitsi Ohtamaan Suomen joukkueeseen SM-liigassa hyvin sujuneiden otteluiden jälkeen. Hän pelasi ensimmäisen maaottelunsa 13. joulukuuta 2012 Tšekkiä vastaan, ja Suomi voitti ottelun lukemin 3–2. Jalonen valitsi Ohtamaan myöhemmin Suomen joukkueeseen uudelleen Euro Hockey Tourin Oddset Hockey Gamesiin vuoden 2013 helmikuussa. Channel One Cupissa ja Oddset Hockey Gamesissa Ohtamaa pelasi yhteensä kuusi ottelua.


title: Atte Ohtamaa

text: Vuonna 2013 jääkiekkomaajoukkueen päävalmentaja Erkka Westerlund valitsi Ohtamaan Suomen joukkueeseen Euro Hockey Tourin kauden 2013-2014 Oddset Hockey Gamesiin. Ohtamaa avasi turnauksessa maajoukkueuransa maali- ja pistetilin, kun hän onnistui maalinteossa ottelussa Ruotsia vastaan. Hän pelasi Euro Hockey Tourin kauden 2013–2014 turnauksissa yhteensä yhdeksän ottelua. Toukokuussa 2014 Westerlund valitsi Ohtamaan edustamaan Suomea Minskin vuoden 2014 MM-kilpailuihin. Hän pelasi kisoissa Suomen toisessa puolustajaparissa yhdessä kokeneen Jere Karalahden kanssa Suomen jokaisessa ottelussa. Ohtamaa oli Suomen joukkueen tärkeimpiä alivoimapelaajia, ja hänen peliaikansa oli jokaisessa ottelussa lähes kaksikymmentä minuuttia. Kilpailujen välierässä Ohtamaa sai eniten peliaikaa koko Suomen joukkueen pelaajista. Hän merkkautti turnauksessa yhden syöttöpisteen, ja oli teholukemallaan +4 Tuukka Mäntylän kanssa Suomen puolustajien tehotilaston paras. Jäähyminuutteja Ohtamaa keräsi MM-kilpailujen aikana neljä. Suomen joukkueelle, jossa pelasi yhteensä 15 arvokisojen ensikertalaista Ohtamaa mukaan lukien, oli MM-kilpailujen alku hyvin vaikea. Suomi esimerkiksi hävisi alkusarjan avausottelunsa Latvialle, ja varmisti paikkansa kilpailujen puolivälierissä vasta muiden joukkueiden avustuksella. Alun vaikeuksien jälkeen Suomi onnistui voittamaan puolivälierässä Kanadan ja välierässä Tšekin, ja eteni aina loppuotteluun asti. Loppuottelun Suomi hävisi Venäjälle saavuttaen MM-hopeaa. Ohtamaa palkittiin loppuottelun päätyttyä ottelun parhaana suomalaisena pelaajana, ja myös jääkiekkoanalyytikko Juhani Tamminen nosti Ohtamaan Suomen puolustuksen parhaaksi pelaajaksi loppuottelussa. Maalivahti Pekka Rinteen ja hyökkääjä Jori Lehterän ohella Ohtamaa valittiin myös yhdeksi Suomen kolmesta parhaasta pelaajasta MM-kilpailuissa.


title: Atte Ohtamaa

text: MM-kilpailujen jälkeen Suomen jääkiekkomaajoukkueen uudeksi päävalmentajaksi valittu Kari Jalonen, joka oli valmentanut Ohtamaata tämän pelatessa Oulun Kärpissa, valitsi Ohtamaan edustamaan Suomea Euro Hockey Tourin kauden 2014–2015 Karjala-turnaukseen. Ohtamaa pelasi turnauksessa Suomen jokaisessa kolmessa ottelussa saavuttaen kolme syöttöpistettä. Hänet valittiin turnauksen päätyttyä Karjala-turnauksen parhaaksi puolustajaksi. Ohtamaa valittiin myös lopulliseen kisajoukkueeseen kevään 2015 jääkiekon MM-kisoihin.


title: Atte Ohtamaa

text: Ohtamaa valittiin Suomen maajoukkueeseen Pyeongchangin Olympialaisiin vuonna 2018.


title: Atte Ohtamaa

text: Ohtamaa valittiin edustamaan Suomea vuoden 2018 talviolympialaisiin.


title: Ruorimestari

text: Ruorimestari on sotalaivaston aliupseerin tehtävä ja arvo.


title: Ruorimestari

text: Ruorimestari toimii sotalaivalla ohjailusta huolehtivan kansimiehistön työnjohtajana ja hoitaa mm. lokikirjan pitämisen.


title: Ruorimestari

text: Ruorimestari sijoittuu arvoltaan kersantin ja pursimiehen väliin. Ruorimestarin on osattava navigoida sekä pystyttävä tarpeen vaatiessa ohjailemaan alusta itsenäisesti.


title: Wil Huygen

text: Willibrord Joseph ”Wil” Huygen (1922–2009) oli alankomaalainen kirjailija. Hänet tunnetaan muun muassa yhdessä kuvittaja Rien Poortvlietin kanssa tekemästään "Suuresta tonttukirjasta" (1976), joka kertoo tontuista tietokirjaa jäljitellen. Menestyksen myötä Huygen ja Poortvliet laativat teokselle myös jatkoa.


title: Kari Wahlgren

text: Kari K. Wahlgren (s. 13. heinäkuuta 1977 Hoisington, Kansas, Yhdysvallat) on yhdysvaltalainen ääninäyttelijä.


title: Kari Wahlgren

text: Wahlgren valmistui Kansasin yliopistosta vuonna 1999, minkä jälkeen hän esiintyi useissa teatterinäytelmissä. Samalla Wahlgren teki ensimmäisen ääniroolinsa Kansas Cityn radiomainoksessa. Muutettuaan Los Angelesiin hän ryhtyi ääninäyttelijäksi ja teki aluksi usein dubbauksia animesarjoihin, kuten "Narutoon", "Rave Masteriin", "Chobitsiin" ja "Gad Guardiin". Hänet palkittiin kahdesti kuukauden ääninäyttelijäksi vuosina 2002 ja 2005.


title: Kari Wahlgren

text: Wahlgren on ääninäytellyt myös yli 30 videopelissä ja tehnyt myös äänirooleja animaatioihin, kuten "Jake Long – amerikkalainen lohikäärme", "Ben 10" ja "Kim Possible". Hänen pitkäaikaisimmat ääniroolit ovat sarjoissa "Super Robot Monkey Team Hyperforce Go!" ja "Legion of Super Heroes". Hän oli muun muassa Emma Frostin äänenä "Wolverine and the X-Menissa".


title: Joni Liljeblad

text: Joni Liljeblad (s. 17. syyskuuta 1989 Oulu) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Kiruna IF:ssä. Hän toimii joukkueen kapteenina. Elite Prospects -sivuston Ulf Anderssonin mukaan Liljebladin suurimpiin vahvuuksiin kuuluu peliäly ja kiekollinen peli.


title: Joni Liljeblad

text: Liljeblad on Oulun Kärppien kasvatti. Hän nousi kaudella 2005–2006 joukkueen B-nuorista Kärppien A-nuoriin, jossa Liljeblad voitti keväällä 2006 A-nuorten SM-hopeaa. Toukokuussa 2006 hän liittyi Kärppien SM-liigarinkiin ja teki vain 16-vuotiaana nelivuotisen juniorisopimuksen joukkueen kanssa. Liljeblad pelasi vuodet 2006–2008 Kärppien A-nuorissa, eikä hän debytoinut vielä SM-liigassa. Kaudella 2007–2008 Liljeblad pelasi kuitenkin ensimmäiset miesten pelinsä Mestiksessä alle 20-vuotiaiden maajoukkueen riveissä, jossa hän pelasi viisi ottelua.


title: Joni Liljeblad

text: Kauden 2008–2009 Liljeblad pelasi lähes kokonaan lainalla Mestis-joukkue Kajaanin Hokissa. Hän pelasi myös kolme ottelua alle 20-vuotiaiden maajoukkueessa. Yhteensä Liljeblad teki Mestis-kauden aikana 38 ottelussa tehot 0+5=5. Hän voitti keväällä 2009 Mestis-pronssia. Liljeblad pelasi myös kauden 2009–2010 lähinnä lainalla Hokissa. Hän siirtyi joukkueen kauden kynnyksellä syyskuussa 2009. Tammikuussa 2010 Liljeblad palasi Antti Ylösen kanssa takaisin Kärppien vahvuuteen, kun Hokki hankki puolustukseensa Miro Rahkolan. Liljeblad pelasi tammikuun aikana myös uransa ensimmäisen ja kauden ainoaksi jääneen SM-liigaottelunsa 14. tammikuuta 2010 vieraissa Saimaan Palloa vastaan. Ottelussa hän sai jääaikaa 10.05 minuuttia. Liljeblad palasi siirtorajan kynnyksellä takaisin lainalle Hokkiin 27. helmikuuta asti kestävällä sopimuksella. Hän teki Mestis-kauden aikana 26 ottelussa tehot 0+3=3.


title: Joni Liljeblad

text: Toukokuussa 2010 Liljeblad palasi kotikaupunkiinsa Ouluun ja hän teki vuoden mittaisen sopimuksen Mestiksen nousijajoukkue Kiekko-Laserin kanssa. Liljeblad sai peliaikaa myös Kärpistä joukkueen ja Kiekko-Laserin välisen yhteistyön myötä. Hän siirtyi Kärppiin jo kauden kynnyksellä ja oli joukkueen kokoonpanossa kauden avauskierroksella. Liljeblad pelasi tulokaskautensa SM-liigassa ja teki 21 ottelussa tehot 1+5=6. Hän teki liigauransa avausmaalin 29. lokakuuta 2010 vieraissa Jokereita vastaan. Liljeblad palkittiin ottelussa "Ilta-Sanomien" yhden tähden tähtipelaajana. Yli puolet kaudestaan hän pelasi kuitenkin Kiekko-Laserissa ja teki Mestiksen yhden kauden piste-ennätyksensä tehoilla 1+8=9.


title: Joni Liljeblad

text: Kaudeksi 2011–2012 Liljeblad siirtyi yksivuotisella sopimuksella Ruotsin kolmanneksi korkeimmalla sarjatasolla I-divisioonassa pelaavaan Kiruna IF:ään. Hän oli tehoilla 6+20=26 joukkueen tehokkain puolustaja. Toukokuussa 2012 Liljeblad teki vuoden mittaisen jatkosopimuksen Kiirunan kanssa. Kaudella 2012–2013 Liljeblad pelasi myös yhden ottelun lainalla sarjatasoa ylempänä HockeyAllsvenskanin Asplöven HC:ssa lokakuussa 2012. Huhtikuussa 2013 hän jatkoi sopimustaan Kiirunan kanssa taas vuodella. Neljännellä kaudellaan 2014–2015 Liljeblad nousi joukkueen kapteeniksi. Hän oli joukkueen tehokkain puolustaja tehoilla 6+19=25, joilla Liljeblad jakoi Hockeyettanin puolustajien pistepörssin yhdeksännen sijan Tingsryds AIF:n Dave Lindarvin ja IF Troja-Ljungbyn Alexander Edströmin kanssa.


title: Joni Liljeblad

text: Liljeblad voitti kaudella 2015–2016 koko Hockeyettanin tehotilaston lukemalla +39. Hän oli myös Kiirunan tehokkain puolustaja tehoilla 5+27=32, joilla Liljeblad jakoi sarjan puolustajien pistepörssin seitsemännen sijan Piteå HC:n August Tornbergin kanssa. Kaudella 2016–2017 hän oli Kiirunan tehokkain puolustaja tehoilla 1+22=23.


title: Joni Liljeblad

text: Liljeblad pelasi alle 18-vuotiaiden MM-kilpailuissa vuonna 2007 sekä World U-17 Hockey Challengessa ja U-18 Junior World Cupissa vuonna 2006. Hänet palkittiin Pohjola-leirin parhaana pelaajana vuonna 2004.


title: Auringonnousu (elokuva)

text: Auringonnousu ("Sunrise: A Song of Two Humans") on F. W. Murnaun klassikkoelokuva vuodelta 1927. Mykkäelokuvista runollisimmaksi arvioitu teos muistetaan muun muassa Hugo Riesenfeldin musiikista. Kaupunkilaisnaisen ja maalaismiehen tarinasta tuli toinen historian ensimmäisistä parhaan elokuvan Oscar-palkinnon voittajista.


title: Auringonnousu (elokuva)

text: Elokuva valittiin vuonna 1958 ”maailman kauneimmaksi elokuvaksi”. Sight & Sound -elokuvalehden äänestyksessä 2002 "Auringonnousu" valittiin seitsemänneksi parhaaksi elokuvaksi. Vuonna 1979 "Auringonnousu" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Auringonnousu (elokuva)

text: "Auringonnousulla" on ollut merkittävä vaikutus moniin ohjaajiin, muun muassa Frank Borzageen ja John Fordiin.


title: Auringonnousu (elokuva)

text: Kaupunkilaisnainen houkuttelee maalaismiehen murhaamaan vaimonsa järvellä. Eripurainen pariskunta löytää kuitenkin rakkauden ihmeen uudelleen.


title: Auringonnousu (elokuva)

text: Voitetut Oscar-palkinnot:


title: Auringonnousu (elokuva)

text: Oscar-ehdokkuudet:


title: Amerikiumdioksidi

text: Amerikiumdioksidi (AmO) on amerikiumin dioksidi. Sitä käytetään alfasäteilyn lähteenä ionisoitumiseen perustuvissa palovaroittimissa.


title: Amerikiumdioksidi

text: Amerikiumdioksidin moolimassa on 275,06 g/mol, tiheys 11,68 g/cm (vesi = 1,0 g/cm), sulamispiste 1 000 °C (hajoaa) ja CAS-numero 12005-67-3.


title: Amerikiumdioksidi

text: Amerikiumdioksidia voidaan myös käyttää amerikium-alumiinilejeerinkien valmistuksessa. Näitä taas voidaan käyttää transuraanien tuottamiseen pommittamalla metalliseosta neutroneilla.


title: Suomalainen maatiaissika

text: Suomalainen maatiaissika oli sian suomalainen alkuperäisrotu, joka on kuollut sukupuuttoon. Se oli karvainen ja rakenteeltaan varsin laiha eläin, joka oli sopeutunut hyvin pohjoiseen ilmastoon. Jalostettujen ja paremmin tuottavien sikarotujen yleistyessä Suomessa maatiaissika kuoli vähitellen sukupuuttoon.


title: Ahvenanmaanlammas

text: Ahvenanmaanlammas (tunnetaan myös nimellä saaristolammas) on lampaan suomalainen alkuperäisrotu, joka on sopeutunut Saaristomeren karuihin oloihin.


title: Ahvenanmaanlammas

text: Kooltaan lammas on matala ja pienikokoinen. Lajin alkukantaisuudesta kertoo kaksikerroksinen villa. Pohjavilla on lyhyttä ja pehmeää ja eristää kylmää vastaan. Peitinvilla on pidempää ja muodostaa suojaavan kerroksen esimerkiksi sadetta vastaan. Villatyyppejä on monia. Pässeistä noin puolella on sarvet, uuhista noin viidesosalla.


title: Ahvenanmaanlammas

text: Ahvenanmaanlammas on uhanalainen rotu, mutta se on hitaasti yleistymässä. Ahvenanmaanlammasta tavataan sekä saaristossa että Manner-Suomessa, missä katraiden määrä on tasaisesti lisääntynyt 2000-luvulla. Ahvenanmaanlampaalla on oma rotuyhdistys, joka perustettiin vuonna 2004. Yhdistys on myös rodun virallinen kantakirjanpitäjä Suomessa.


title: Kainuunharmas

text: Kainuunharmas on lampaan suomalainen alkuperäisrotu. Sitä pidettiin alun perin suomenlampaan harmaana muotona. Kainuunharmas on harvinainen lammasrotu, jonka väritys on karitsana usein musta, mutta muuttuu harmaaksi eläimen kasvaessa. Lampaalla on useimmiten mustat jalat ja pää.


title: Juha Gustafsson

text: Juha Gustafsson (s. 26. huhtikuuta 1979) on suomalainen entinen jääkiekkopuolustaja.


title: Juha Gustafsson

text: Hän aloitti uransa Kiekko-Espoon joukkueessa ja pelasi kausien 1995–2009 aikana 451 Jääkiekon SM-liigaottelua Kiekko-Espoossa, Bluesissa, Tapparassa ja HPK:ssa. Kaudella 2007–2008 hän oli voittamassa Bluesissa SM-pronssia.


title: Juha Gustafsson

text: Kaudella 2008–2009 Gustafssonin rooli Bluesissa jäi pieneksi ja osapuolet purkivat sopimuksen tammikuussa 2009. Gustafsson siirtyi samall Serie A:n SG Pontebbaan. Pontebbasta Gustafsson siirtyi kesällä 2009 Ruotsin I-divisioonan Tingsrydiin.


title: Juha Gustafsson

text: Gustafsson oli nostamassa Tingsrydiä I-divisioonasta Allsvenskaniin, jossa pelasikin seuraavan kautensa. Kaudeksi 2011–2012 Gustafsson palasi I-divisioonaan, kun hän teki sopimuksen Kristianstads IK:n kanssa.


title: Länsisuomenkarja

text: Länsisuomenkarja on suomalainen karjarotu, joka kehittyi aikoinaan Länsi- ja Etelä-Suomessa. Se on suomalaisista alkuperäisroduista yleisin. Länsisuomenkarjaa on Suomessa nykyään lähes 4000 yksilöä, mutta yleisempiin rotuihin verrattuna varsin harvinainen.


title: Länsisuomenkarja

text: Länsisuomenkarjan eläimet ovat nupoja ja väriltään useimmiten yksivärisen ruskeita. Joissakin suvuissa kuitenkin periytyy valkoisia merkkejä.


title: Länsisuomenkarja

text: Länsisuomenkarjan kanta on melko pieni ja sukusiittoinen. Rotua voidaan kuitenkin jalostaa ominaisuuksia kehittäen eikä pelkästään pyrkiä säilyttämään ja laajentamaan kannan jalostuspohjaa.


title: Länsisuomenkarja

text: Viimeisinä parina vuosikymmenenä länsisuomenkarjaa on pystytty jalostamaan jonkin verran, ja vaikka rotu maitotuotoksessa häviääkin yhä reilusti valtaroduille, se on silti selkeästi muita suomenkarjarotuja runsastuottoisempi.


title: Länsisuomenkarja

text: 90-luvun alussa Suomeen tuotiin kahden ruotsalaisen mutta suvuiltaan suomalaistaustaisen sonnin siementä. Tätä arvosteltiin kovasti, mutta sonnit tuottivat hyvissä yhdistelmissä verrattain kookkaita ja runsaslypsyisiä, joskin hankalaluonteisia tyttäriä. 2000-luvulla harjoitettu runsas nuorsonnien käyttö on laajentanut rodun jalostusmahdollisuuksia ja vähentänyt jalostuskäytössä olevien sonnien keskinäistä sukulaisuutta.


title: Hotel Adlon

text: Hotel Adlon on yksi Saksan tunnetuimmista hotelleista. Se sijaitsee Berliinissä, Unter den Lindenin varrella ja Pariser Platzin laidalla lähellä Brandenburgin porttia. Hotelli kuuluu nykyisin Kempinski-hotelliketjuun.


title: Hotel Adlon

text: Ensimmäinen Hotel Adlon rakennettiin vuonna 1907 Karl Friedrich Schinkelin suunnitteleman Palais Redernin paikalle. Hotellin rakennutti Lorenz Adlon, berliiniläinen viinikauppias ja ravintoloitsija. Hotel Adlon oli maailmansotien välisenä aikana Euroopan tunnetuimpia hotelleja. Siellä vieraili lukuisia kuuluisuuksia, kuten Louise Brooks, Charlie Chaplin, Herbert Hoover ja Marlene Dietrich.


title: Hotel Adlon

text: Hotelli jatkoi toimintaansa läpi toisen maailmansodan, vaikkakin osa siitä muutettiin sotakenttäsairaalaksi Berliinin taistelun viimeisten päivien aikana. Hotelli selviytyi sodan ilmapommituksista ilman suuria vaurioita. Vuoden 1945 toukokuun 2. päivänä rakennuksen viinikellarista alkunsa saanut tulipalo tuhosi kuitenkin hotellin päärakennuksen täysin.


title: Hotel Adlon

text: Sodan jälkeen Saksan demokraattinen tasavalta avasi hotellin jäljelle jääneen siipirakennuksen nimellä Hotel Adlon. Entisen hotellin Itä-Berliinin ja Länsi-Berliinin välille jäänyt, Pariser Platzin laidalla ollut päärakennus tuhottiin muiden aukiota reunustavien rakennusten tavoin.


title: Hotel Adlon

text: Vuonna 1964 hotellirakennusta julkisivuineen kunnostettiin ja uudistettiin. Hotelli kuitenkin suljettiin 1970-luvulla ja lopulta purettiin vuonna 1984. Saksan jälleenyhdistyttyä hotellin kiinteistön osti länsisaksalainen investointiyhtiö. Paikalle rakennettiin alkuperäistä hotellirakennusta muistuttava uusi rakennus. Sen avajaiset pidettiin 23. elokuuta vuonna 1997 Saksan liittotasavallan presidentin Roman Herzogin johdolla.


title: Joan Tower

text: Joan Tower (s. 6. syyskuuta 1938) on yhdysvaltalainen säveltäjä. Hänestä tuli vuonna 1990 ensimmäinen Grawemeyerillä palkittu naissäveltäjä.


title: Joan Tower

text: Tower syntyi New Rochellessa, New Yorkin osavaltiossa, mutta kasvoi pääasiassa Etelä-Amerikassa, jossa hänen isänsä työskenteli kaivosinsinöörinä. Hän harrasti jo lapsena pianonsoittoa ja palasi 18-vuotiaana kotimaahansa opiskellakseen Bennington Collegessa, Vermontissa. Hän jatkoi Columbian yliopistoon, jossa hän sai maisterin- ja tohtorinarvonsa musiikista.


title: Joan Tower

text: Tower on tullut tunnetuksi lukuisilla laajalti esitetyillä ja levytetyillä orkesteriteoksillaan, joihin hänen tuotantonsa ei kuitenkaan rajoitu. Hän on opettanut vuodesta 1972 Bard Collegessa. Hänet otettiin vuonna 1998 Yhdysvaltain Taiteiden ja kirjallisuuden akatemiaan ja vuonna 2004 Taiteiden ja tieteiden akatemiaan.


title: Joan Tower

text: Tower toimi vuosina 1985–1987 St. Louisin sinfoniaorkesterin nimikkosäveltäjänä.


Moldavian sosialistisen neuvostotasavallan lippu oli Moldavian sosialistisen neuvostotasavallan tunnus. Se otettiin käyttöön 31. tammikuuta 1952. Lipussa on keskellä vihreä raita, jonka ylä- ja alapuolella on punainen raita. Lipun vihreä raita kuvasi Moldavian vehreää luontoa, sen metsiä, niittyjä ja viini-istutuksia. Lipun vasemmassa yläkulmassa on kommunismin symboli sirppi ja vasara. Niiden yläpuolella oleva tähti kuvaa edistymistä. Lippu jätettiin pois käytöstä Moldovan itsenäistyttyä, ja nykyään Moldavian sosialistisen neuvostotasavallan lippu on Transnistriassa käytössä.


title: Drottningholms Slottsteater

text: Drottningholms Slottsteater (Drottningholmin linnateatteri) on Lovönin saarella sijaitsevan Drottningholmin linnan alueella, Ekerön kunnassa sijaitseva oopperatalo. Aiempi teatterin taiteellinen johtaja Per-Erik Ähm on luonnehtinut teatteria ”vuosisatoja vanhojen eurooppalaisten teattereiden kulttuuriperinnön kruunun ruotsalaiseksi jalokiveksi”. Teatterin yhteydessä toimii teatterimuseo.


title: Drottningholms Slottsteater

text: Uudelleen käyttöön otettu teatteri on saavuttanut kasvavaa kansainvälistä mainetta ja arvostusta järjestämällä kesäisiä oopperafestivaaleja. Festivaaleilla on keskitytty teatterin rakentamisajankohdan musiikkiin ja eritoten Joseph Haydnin, Händelin, Gluckin ja Mozartin musiikin mahdollisimman alkuperäisiin tutkintoihin. Tämän lisäksi Ruotsin kuninkaallinen ooppera on antanut siellä vierailunäytäntöjä.


title: Drottningholms Slottsteater

text: Paikalle rakennettiin ensimmäinen teatteri jo 1600-luvulla ruotsalaistuneen arkkitehti Nicodemus Tessin vanhemman johdolla ja tuo päätettiin Nicodemus Tessin nuoremman johdolla. Alkuperäisen rakennuksen sisustusta muutettiin useasti ja etenkin vuosina 1665 ja 1692, ensiksi sisustus laadittiin raskaaseen ja jyhevään barokkityyliin ja myöhemmin ranskalaiseen keveämpään rokokoota henkivään tyyliin. Rakennus paloi täydellisesti vuonna 1762.


title: Drottningholms Slottsteater

text: Uusi, nykyinen teatterirakennus rakennettiin edellisen paikalle ja arkkitehtina toimi Carl Fredrik Adelcrantz. Siinä on katsomon puolella noin 400 paikkaa. Teatterin lämpiö valmistui vasta 1791, ja sen suunnitteli Louis Jean Desprez, joka oli kunnostautunut Hämeenlinnan kirkon suunnittelijana. Perspektiivinäyttämön suunnittelusta vastasi puolestaan italialainen Donato Stopani. Sisustuksen koristeena on käytetty sekoituksena stuccon, papier mâchen ja maalauksen yhdistelmiä. Kokonaisuus on säilynyt täydellisenä ja muuttumattomana.


title: Drottningholms Slottsteater

text: Kustaa III:n aikaa vuosina 1777–1782 teatterissa pidettiin usein suuria oopperaensi-iltoja. Kustaa III:n murhan (1792) jälkeen teatterin käyttö väheni, ja se jäi pois käytöstä vuonna 1800. Vasta vuonna 1922 teatterimuseon intendentti Agne Beijer vihki teatterin uudelleen alkuperäiseen käyttöönsä.


title: Drottningholms Slottsteater

text: Teatterin intendentti G. Hilleströn alkoi vuodesta 1946 lähtien järjestää suuren suosion saavuttaneita kesäkonsertteja, jotka keskittyivät 1600- ja 1700-lukujen musiikkidraamallisiin teoksiin.


title: Drottningholms Slottsteater

text: Teatterin lähes koko välineistö on alkuperäistä 1700-luvun välineistöä. Täten oopperassa pystytään hyödyntämään useiden esitysten luomiskauden käytäntöjä. Lisäksi usein jopa konserteissa muusikot esiintyvät aikakauden asusteissa ja tietenkin soittavat joko aikakauden soittimia tai niistä tehtyjä kopioita.


title: Drottningholms Slottsteater

text: Vuonna 1991 Unesco sijoitti maailmanperintölistalle Drottningholmin linnan, sen Kiinalaisen paviljongin, linnateatterin sekä ympäröivän puiston. Osa linnasta sekä paviljonki ja teatteri ovat myös avoinna yleisölle. Kuninkaallinen perhe asuu osassa linnaa.


title: Drottningholms Slottsteater

text: Vuonna 1975 sai ensi-iltansa ruotsalaisen ohjaajan Ingmar Bergmanin elokuva "Taikahuilu", joka perustuu Mozartin oopperaan. Pitkään luultiin, että elokuva kuvattiin juuri Drottningholmin linnateatterissa. Elokuvahistorioitsija Peter Cowie kertoo kuitenkin elokuvan DVD:llä asian todellisen laidan: Koska Bergman halusi mahdollisimman tarkasti toteuttaa vuoden 1971 esitysversion, hän toivoi voivansa käyttää teatteria elokuvan tekemisen paikkana. Teatterin laitteet ja rakenteet eivät kuitenkaan todennäköisesti olisi kestäneet raskasta kuvauskalustoa. Niinpä teatteri lavastettiin Ruotsin elokuvainstituutin studiolle mahdollisimman alkuperäisen mukaisena.


title: Södertunneln

text: Södertunneln on Tukholman Södermalmin kaupunginosassa Ruotsissa sijaitseva metrotunneli. Se johtaa Slussenilta Skanstullille. Nykyään vierekkäisiä tunneleita on useampia eri raideliikennemuotojen käytössä.


title: Södertunneln

text: Raitiotietunneli avattiin liikenteelle 1. lokakuuta 1933. Joskus tunnelista on käytetty myös nimeä "Katarinatunneln". Alkuvaiheessa sitä käyttivät raitiovaunut, vuodesta 1950 lähtien tunnelissa ovat liikennöineet metrojunat. Vuonna 1941 tehtiin päätös yhdistää tunneli rakennettaviin esikaupunkiratoihin ja muuttaa raitiotie täysimittaiseksi metrojärjestelmäksi. Tämä "Tunnelbanaksi" nimetty osuus oli Tukholman metron ensimmäinen ja koko järjestelmä nimettiin sen mukaan. Tunnelin muutostöihin ryhdyttiin vuonna 1949 ja liikennöinti metrojunilla alkoi Slussenin ja Hökarängenin välillä 1. lokakuuta 1950. Tunnelissa ajaneiden raitiovaunujen virroitus oli toteutettu radan yläpuolisella ajolangalla, kun nykyiset metrojunat saavat virran sivukiskosta. Tunnelin pituus on 1 370 metriä josta 513 metriä on louhittu kallioon. Raitioliikenteen käytössä sillä liikennöivät linjat 8 ja 19. Nykyään se on Tunnelbanan vihreän linjan käytössä.


title: Södertunneln

text: Rautatietunneli joka tunnetaan nimellä "Södra tunneln", louhittiin 1870-luvulla Tukholman eteläiseltä asemalta Stadsgårdeniin. Se oli käytössä 1950-luvun puoleen väliin asti jolloin se korvattiin uudella. Se ei ole yhteydessä metron käytössä olevaan Södertunnelniin, mutta niiden molempien pohjoiset suut ovat melko lähekkäin. Autoliikenteen käytössä oleva tunneli on nimeltään "Söderledstunneln".


title: Tom Laughlin

text: Thomas Robert ”Tom” Laughlin (10. elokuuta 1931 – 12. joulukuuta 2013) oli yhdysvaltalainen näyttelijä ja elokuvaohjaaja. Hän syntyi Minneapolisissa Minnesotassa mutta vietti lapsuutensa Milwaukeessa Wisconsinissa.


title: Tom Laughlin

text: Laughlin aloitti elokuvauransa vuonna 1955. Vuonna 1967 hän ohjasi ja näytteli itse elokuvassa "Born Losers", joka oli ensimmäinen osa suursuosioon nousseesta Billy Jack -elokuvasarjasta. Se sai kolme jatko-osaa vuosina 1971, 1974 ja 1977.


title: Tom Laughlin

text: Laughlinin muuhun tuotantoon kuuluu muun muassa elokuva "Lahjomaton" (1975). Hän on uransa aikana piiloutunut myös lukuisien pseudonyymien taakse.


title: Tom Laughlin

text: Hän oli vuodesta 1956 naimisissa Delores Taylorin kanssa, ja heillä oli kolme lasta. Lasten ollessa pieniä Laughlin piti taukoa elokuvaurastaan ja perusti yhdessä vaimonsa kanssa Montessori-esikoulua.


title: Tom Laughlin

text: Laughlin osallistui varsinkin myöhempinä vuosinaan aktiivisesti politiikkaan. Hän oli ehdolla presidenttiehdokkaaksi vuosina 1992, 2004 ja 2008. Laughlin tunnettiin varsinkin Irakin sodan arvostelijana.


title: Tom Laughlin

text: Hän aloitti kahden poliittisesti latautuneen elokuvan kuvaukset, mutta ydivoimaloihin liittyvästä korruptiosta kertova "Billy Jack lähtee Washingtoniin" ei päässyt koskaan elokuvateatterilevitykseen, ja kesken lapsipornosta kertoneen elokuvan kuvausten hän loukkaantui ja joutui keskeyttämään. Hänellä todettiin kielisyöpä, mutta hän eli sen jälkeen vielä toistakymmentä vuotta.


title: Oliivipaviaani

text: Oliivipaviaani eli anubispaviaani ("Papio anubis") on afrikkalainen apinalaji. Täysikasvuinen uros on lähes 100 senttimetriä pitkä, sen häntä on 70 senttimetriä ja painoa saattaa olla jopa 45 kiloa. Naaraat ovat vain puolet uroksen koosta.


title: Oliivipaviaani

text: Oliivipaviaani liikkuu savannilla 20–50 eläimen laumoina, usein antilooppien ja seeprojen seurassa.


title: Oliivipaviaani

text: Muiden paviaanien tapaan oliivipaviaanit syövät pääasiassa kasvisravintoa, mutta ne pyydystävät myös pieniä nisäkkäitä, lintuja ja hyönteisiä.


title: Oliivipaviaani

text: Kantoaika kestää 180 päivää ja naaras saa usein vain yhden poikasen.


title: Jacqueline Bisset

text: Winifred Jacqueline Fraser-Bisset (s. 13. syyskuuta 1944 Weybridge, Surrey, Englanti) on brittiläinen näyttelijä. Hän on ollut ehdolla César-palkinnon, Emmy-palkinnon ja neljän Golden Globen saajaksi. Vuonna 2014 hän sai Golden Globen sivuosasta televisiosarjassa "Murtuva maailma".


title: Jacqueline Bisset

text: Bisset syntyi Weybridgessä ja harrasti lapsuusvuosinaan balettia. Hänen äitinsä oli ranskalaistaustainen, joten tytär oppi puhumaan sujuvaa ranskaa ja opiskeli lontoolaisessa Lycée Français Charles de Gaullessa. Bissetin äiti sairastui MS-tautiin, ja vanhempiensa erottua 28 avioliittovuoden jälkeen vuonna 1968 hän muutti avuksi äitinsä luokse. Hän alkoi opiskella näyttelemistä ja mallintöitä.


title: Jacqueline Bisset

text: Bisset on ollut kansainvälinen elokuvatähti 1960-luvulta saakka, ja hän on jatkanut uraansa menestyksellä 2000-luvulle saakka. Hän on esiintynyt muun muassa elokuvissa "Bullitt" (1968), "Kiitorata" (1970), "Amerikkalainen yö" (1973), "Idän pikajunan arvoitus" (1974), "Syvyyden saalistajat" (1977), "Kuolema korjaa kokit" (1978), "Rikas ja kuuluisa" (1981), "Villi orkidea" (1990), "Kiveen kirjoitettu" (1995), "Paholainen kulkee mustissa" (1999) ja "Domino" (2005).


title: Jacqueline Bisset

text: Siviilisäädyltään Bisset on naimaton. Hänellä oli suhde venäläiseen balettitanssijaan Aleksandr Godunoviin, mutta se päättyi vuonna 1988. Godunov kuoli alkoholismin ja hepatiitin aiheuttamiin komplikaatioihin vuonna 1995.


title: Messukylän lukio

text: Messukylän lukio (MELU) oli Tampereella vuosina 1976–2010 toiminut yleislukio, joka hoiti vuosina 1996–2010 opetusministeriön myöntämää viestinnän erityistehtävää. Messukylän lukio oli vuodesta 1996 Suomen ainoa viestinnän erityislukio ja Itä-Tampereen ainoa lukio.


title: Messukylän lukio

text: Messukylän lukio syntyi vuonna 1976, kun Messukylän yhteiskoulu eriytettiin peruskoulu-uudistuksen yhteydessä Messukylän lukioksi ja Ristinarkun yläasteeksi. Messukylän yhteiskoulu oli perustettu vuonna 1959 oppikouluksi Messukylän alueen lapsille. Aloitteen teki Tampereen Messukylän Lions-klubi. Valtioneuvosto myönsi kahdeksanluokkaiselle oppikoululle luvan vuonna 1960, ja jo saman vuoden syksyllä kaksi ensimmäistä luokkaa aloittivat toimintansa.


title: Messukylän lukio

text: Messukylän lukion viestintälinjalla opeteltiin taitoja tekstin, kuvan ja äänen tuottamisessa sekä julkaisemisessa. Lukion tarjoamiin noin 30 erilaiseen viestinnän kurssiin kuului viestinnän, journalismin, valokuvauksen, äänen, radiotyön, videokuvauksen ja ilmaisutaidon kursseja.


title: Messukylän lukio

text: Koulussa toimitettiin myös omaa verkkolehteä "Turmelua", joka pureutui nuorille tärkeisiin ajankohtaisiin asioihin. Aikaisemmin lukiolaiset tekivät omaa televisio-ohjelmaa "Impulssia", mutta sen toimittaminen jouduttiin lopettamaan TV-Tampereen omistajanvaihdoksen takia. Omien medioiden ohessa viestintälinjalaiset osallistuvat lukuisiin erilaisiin viestintäaiheisiin projekteihin ulkopuolisten yhteistyökumppaneiden kanssa.


title: Messukylän lukio

text: Samassa rakennuksessa Messukylän lukion kanssa toimi peruskouluopetusta tarjoava Ristinarkun koulu. Ristinarkun koulu jäi Messukylän lukion toiminnan päätyttyä alkuperäiseen koulurakennukseen, jonka on suunnitellut arkkitehti Aarne Ervi. Lukio toimi varsinaisesti rakennuksen laajennusosassa, joka oli Aarne Heinon arkkitehtitoimiston suunnittelema.


title: Messukylän lukio

text: Messukylän lukion rehtoreina toimivat fil. maist. Liisa Lindroos (vt. 1960–1962), fil. kand. Jouko Punnonen (1962–1995), fil. maist. Hannu Mattila (1995–2002) ja fil. kand. Heini Mäenpää (2003–2010).


title: Messukylän lukio

text: Lukio oli 2000-luvun alkuvuosina toistuvasti lakkautusuhan alla Tampereen kaupungin tilankäytön tehostamissyistä, ja vuonna 2009 tehtiin päätös lakkauttaa lukio. Messukylän lukio yhdistettiin Sammon keskuslukioon syksyllä 2010. Kaikille Messukylän lukiossa aloittaneille opiskelijoille luvattiin siirtymisestä huolimatta Messukylän lukion päästötodistus, mutta todellisuudessa opiskelijoille jaettiin Sammon keskuslukion päästötodistukset.


title: Joka leikkiin ryhtyy

text: Joka leikkiin ryhtyy ("A Simple Plan") on Sam Raimin ohjaama trilleri vuodelta 1998. Tunnettu kauhukirjailija Stephen King sanoo elokuvaa 90-luvun parhaimmaksi trilleriksi. Elokuvassa on tunnettuja Hollywood-näyttelijöitä kuten Billy Bob Thornton, Bridget Fonda ja Bill Paxton. Thornton sai osastaan myös Oscar-ehdokkuudeen. Elokuva on kuvattu Delanonin lumisissa metsissä Minnesotassa.


title: Sergei Lebedev

text: Sergei Nikolajevitš Lebedev (s. 9. huhtikuuta 1948, Džizak) on venäläinen armeijankenraali. Hän oli ulkomaantiedustelun johtaja vuodesta 2000 ja vuodesta 2007 Itsenäisten valtioiden yhteisön toimeenpaneva sihteeri. Hän osaa saksaa ja englantia.


title: Sergei Lebedev

text: Lebedev valmistui 1970 Kiovan polyteknillisen instituutista Tšernihivissä. Samana vuonna hän työskenteli lyhyen aikaa Neuvostoliiton kommunistisen puolueen nuorisojärjestössä valittuna sihteerinä Tšernihivin kaupunginkomiteassa. 1971-1972 hän suoritti asevelvollisuutensa Kiovan sotilaspiirissä. 1973 alkaen hän työskenteli valtion turvallisuuskomitean vastavakolussa ja vuodesta 1975 ulkomaantiedustelussa, Neuvostoliiton turvallisuuskomitean ensimmäisessä päähallinnossa sekä vuodesta 1991 Venäjän federaation ulkomaantiedustelun saksalaisella osastolla.


title: Sergei Lebedev

text: Vastatiedusteluoppinsa Lebedev hankki valtion turvallisuuskomitean Kiovan koulussa ja (yleisen) tiedustelukoulutuksen punaisella merkillä palkitutta valtion turvallisuuskomitean instituutissa.


title: Sergei Lebedev

text: Hän suoritti 1978 tutkinnon ulkoministeriön diplomaattiakatemiasta. Uransa hän aloitti vuonna 1975 KGB:n ulkomaantiedustelussa. Sittemmin presidentiksi valitun Vladimir Putinin hän tapasi heidän palvellessaan DDR:ssä. Lebedev palveli Saksan demokraattisen tasavallan lisäksi myös Saksan liittotasavallassa. 1998-2000 hän oli ulkomaantiedustelun virallinen edustaja Yhdysvalloissa kenraaliluutnantin arvoisena.


title: Sergei Lebedev

text: 20. toukokuuta 2000 - 9. lokakuuta 2007 Lebedev toimi ulkomaantiedustelupalvelun johtajana. 2000 hänet ylennettiin kenraalieverstiksi ja 2003 armeijakenraaliksi jouukuussa.


title: Monitasokamera

text: Monitasokamera on erikoisrakenteinen elokuvakamera, jota käytetään animaatioelokuvien teossa. Monitasokamera koostuu alaspäin suunnatusta kamerasta, palkkirakenteisesta telineestä sekä useista päällekkäisistä lasilevyistä, joiden päälle voidaan asettaa piirroksia tai muuta materiaalia. Monitasokameralla kuvatut otokset luovat vahvan kolmiulotteisuuden vaikutelman, ja sillä voidaan kuvata erilaisia kamera-ajoja ja panorointeja.


title: Monitasokamera

text: Monitasokameran esiaste kehitettiin jo elokuvan alkuvaiheessa. Lotte Reiniger käytti sellaista vuonna 1926 valmistuneessa siluettitekniikkaa hyödyntäneessä animaatiossaan "Prinssi Ahmed". Ensimmäisen varsinaisen monitasokameran rakensi Ub Iwerks vuonna 1933. Samantyyppinen laitteisto otettiin käyttöön myös Max Fleischerin animaatiostudiolla. Tunnetuin monitasokameran käyttäjä oli The Walt Disney Company, joka käytti William Garityn kehittämää mallia. Kameraa käytettiin menestyksellisesti useissa Disneyn tuottamissa elokuvissa, muun muassa Lumikissa, Pinokkiossa ja Fantasiassa.


title: Monitasokamera

text: Nykyisin tietokoneohjelmilla päästään samantyyppisiin syvyysvaikutelmiin, ja ne ovat pääosin syrjäyttäneet monitasokameran. Tunnetuin monitasokameraa yhä käyttävä animaattori on Juri Norstein.


title: Philip José Farmer

text: Philip José Farmer (26. tammikuuta 1918 – 25. helmikuuta 2009) oli yhdysvaltalainen tieteiskirjailija. Hän syntyi Indianan Terre Hautessa, mutta asui suuren osan elämästään Peoriassa, Illinoisissa. Hän julkaisi ensimmäisen kertomuksensa vuonna 1946.


title: Philip José Farmer

text: Farmer opiskeli Peoria High Schoolissa ja sitten englannin kieltä Bradleyn yliopistolla, josta hän valmistui vuonna 1950. Hän oli erittäin tuottelias sekä romaanien että novellien kirjoittajana, ja monet hänen teoksistaan muodostavat yhtenäisiä sarjoja. Hänet palkittiin useilla tärkeillä science fiction -alan palkinnoilla, kuten kolmella Hugolla, joista ensimmäisen hän sai jo vuonna 1953. Hänet on nimetty yhdeksi tieteiskirjallisuuden Grand Mastereista.


title: Philip José Farmer

text: Farmerin teoksia ovat muun muassa "Valon yö" (1966), jonka päähenkilönä on muistakin hänen kirjoistaan tuttu Isä Carmody, sekä "Elämän ja kuoleman virta" (1971), josta tuli suositun "Jokimaailma"-sarjan ensimmäinen osa. Hän on kirjoittanut myös Kurt Vonnegutin romaaneissa esiintyvän henkilöhahmon Kilgore Troutin nimissä alun perin julkaistun teoksen "Venus on the Half-Shell" (1975). Kirjailija meni 10. toukokuuta 1941 naimisiin Bette Virginia Andren kanssa; parille syntyivät lapset Philip Laird (s. 1942) ja Kristen (s. 1945).


title: Goraali

text: Goraali ("Naemorhedus goral") on pienikokoinen vuohieläin, joka elää 1 000–4 000 metrin korkuisilla vuorilla Kashmirissa ja koko Himalajan vuorijonon alueella itään päin.


title: Goraali

text: Goraaleja tavataan edelleen Burman, Thaimaan, Kaakkois- ja Itä-Kiinan vuoristoissa sekä Koreasta Ussurin alueelle Venäjällä.


title: Goraali

text: Goraalit syövät kasvinosia, kuten heinää, ruohoja, pensaiden lehtiä ja versoja ja tammenterhoja.


title: Goraali

text: Noin 8 kuukauden kantoajan jälkeen syntyy yksi jälkeläinen.


title: Barry Morse

text: Herbert ”Barry” Morse (10. kesäkuuta 1918 – 2. helmikuuta 2008) oli brittiläissyntyinen näyttelijä. Hän menestyi kahdeksalle vuosikymmenelle levittäytyneen uransa aikana sekä televisio-, näytelmä- että elokuvarooleillaan. Hän muutti perheineen Kanadaan vuonna 1951, ja hänellä oli kaksoiskansalaisuus vuodesta 1953.


title: Barry Morse

text: Morse pääsi 15-vuotiaana stipendillä Royal Academy of Dramatic Artiin. Muutamia televisiosarjoja, joissa hän esiintyi, olivat "Takaa-ajettu" ja "Avaruusasema Alfa". Hänen muistelmateoksensa "Remember With Advantages - Chasing 'The Fugitive' and Other Stories from an Actor's Life" julkaistiin vuonna 2007.


title: Barry Morse

text: Morse tuli tunnetuksi myös hyväntekeväisyystyöllään. Hänellä oli kolme lasta. Hän oli kuudenkymmenen vuoden ajan naimisissa näyttelijätär Sydney Sturgessin kanssa, kunnes jäi leskeksi 30. syyskuuta 1999. Vaimo oli kärsinyt Parkinsonin taudista neljätoista vuotta. Barry Morse itse kuoli 89-vuotiaana helmikuussa 2008.


title: Argonfluorihydridi

text: Argonfluorihydridi (HArF) on ensimmäinen pysyvä argonia sisältävä kemiallinen yhdiste, joka on pystytty valmistamaan. Yhdisteen syntetisoi Helsingin yliopistolta Markku Räsäsen johtama suomalainen tutkijaryhmä.


title: Argonfluorihydridi

text: Argonfluorihydridin moolimassa on 59,954 g/mol ja CAS-numero 163731-16-6. Se on pysyvää vain alle −256 °C:n lämpötilassa. Korkeammassa lämpötilassa se hajoaa argoniksi ja vetyfluoridiksi.


title: Kultaoksidi

text: Kultaoksidi (AuO) on vakain kullan oksideista. Se on punaruskeaa kiinteää ainetta. Termisesti se on epävakaa ja alkaa hajota 160 °C:ssa kullaksi ja hapeksi. Kultaoksidin moolimassa on 441,93 g/mol ja CAS-numero 1303-58-8. Yhdisteestä voidaan käyttää myös nimeä dikultatrioksidi.


title: Kultaoksidi

text: Kultaoksidi ei liukene veteen. Sillä on amfolyyttistä luonnetta ja se liukenee sekä happo että emäsliuoksiin. Emäsliuoksiin yhdiste liukenee muodostaen kompleksin tetrahydroksoauraatti(III)-ionin [Au(OH)].


title: Ne-Yo

text: Shaffer Chimere Smith (s. 18. lokakuuta 1979 Camden, Arkansas, Yhdysvallat), taiteilijanimeltään Ne-Yo, on yhdysvaltalainen R&B-laulaja, lauluntekijä ja näyttelijä. Etniseltä taustaltaan afroamerikkalaisiin kuuluvalla Ne-Yo:lla on myös kiinalaisia sukujuuria.


title: Ne-Yo

text: Ne-Yon debyyttialbumi "In My Own Words" julkaistiin 28. helmikuuta 2006 Def Jam Recordings -levy-yhtiön kautta. Se nousi heti Billboard 200 -listan kärkipaikalle myytyään ensimmäisen viikon aikana 301 000 kappaletta. Samalla viikolla toinen albumilta julkaistu single, Stargaten tuottama "So Sick" nousi ykköseksi Billboard Hot 100 -listalla.


title: Ne-Yo

text: Toinen albumi "Because of You" ilmestyi 1. toukokuuta 2007. Myös ensimmäinen albumilta julkaistu single kantoi samaa nimeä.


title: Ne-Yo

text: Kolmas albumi "Year of the Gentleman" julkaistiin syksyllä 2008.


title: Ne-Yo

text: Ne-Yo on kirjoittanut biisejä mm. Rihannalle, Beyoncélle ja Cheryl Colelle. Hän on tehnyt kappaleen yhdessä Pitbullin, Nayerin ja Afrojackin kanssa. Kappale on nimeltään Give Me Everything.


title: Ne-Yo

text: Marraskuussa 2010 Ne-Yo julkaisi neljännen studioalbuminsa "Libra Scale", jonka ensimmäinen single on Beautiful Monster.


title: Ne-Yo

text: Ne-Yo on näytellyt -tv-sarjassa. Hän esitti seitsemännen kauden 14. jaksossa palkkatappajaa. Hän on lisäksi esiintynyt muutamassa elokuvassa kuten "" ja "Red Tails".


title: Ne-Yo

text: Ne-Yolla on myös kaksi lasta.


title: Barenaked Ladies

text:
Barenaked Ladies (usein lyhennetty BNL tai toisinaan BnL) on kanadalainen vaihtoehtorock -yhtye, jonka tällä hetkellä muodostavat Jim Creeggan, Kevin Hearn, Ed Robertson ja Tyler Stewart. Yhtyeeseen kuuluivat ennen myös Jimin veli Andy Creeggan sekä perustajajäsen Steven Page, joka lähti yhtyeestä 2009 edistääkseen soolouraansa. Yhtyeen syntypaikka on Scarborough, Ontario.
Barenaked Ladiesin tunnetuimpia kappaleita ovat "One Week", "Pinch Me", "If I Had $1000000", "Brian Wilson", sekä Rillit Huurussa -sitcomin tunnusmusiikki. Yhtyeen tavaramerkkejä esiintyessään ovat humoristinen kiusoittelu laulujen välillä ja improvisoidut "rap-biisit" ja laulut.


title: Barenaked Ladies

text: Barenaked Ladies oli aluksi Ed Robertsonin ja Steven Pagen duo. Molemmat kävivät Churchill Heights -nimistä koulua. Robertson oli vasta neljännellä luokalla, ja Page kävi viidettä luokkaa. He eivät olleet ystäviä ennen kuin kohtasivat toisensa Peter Gabrielin keikalla, Harvey's -nimisessä ravintolassa. He alkoivat jutella ja huomasivat omaavansa monia yhteisiä kiinnostuksen kohteita. Heistä tuli ystäviä, ja he kävivät yhdessä Bob Dylanin konsertissa (G.E. Smithin aikaan). Robertson kuvaili keikkaa kamalaksi ja tylsäksi. He alkoivat viihdyttää toisiaan, esittivät olevansa rock-kriitikkoja ja keksivät kommentteja Dylanin yhtyeestä. He myös miettivät erilaisia yhtyeiden nimiä, joista yksi oli "Barenaked Ladies".


title: Barenaked Ladies

text: Näihin aikoihin Robertsonin oli tarkoitus esiintyä oman cover-yhtyeensä kanssa eräänlaisessa "yhtyeiden kamppailussa" Nathan Phillips Squarella. Yhtye kuitenkin hajosi ja unohti esiintymisen. Kun Robertson sai puhelinsoiton, jossa haluttiin saada vahvistus esiintymisestä, viikkoa ennen show’ta, hän improvisoi ja sanoi yhtyeen nimen muuttuneen ja olevan nykyään "Barenaked Ladies". Tämän jälkeen Robertson soitti ystävälleen Stevenille ja kysyi haluaisiko tämä soittaa hänen kanssaan.


title: Barenaked Ladies

text: Robertson ja Page esiintyivät lokakuun 1. päivänä vuonna 1988, mutta eivät kilpailumielessä. Show meni hyvin, ja heidät pyydettiin lämmittelemään tunnettua paikallista yhtyettä nimeltä The Razorbacks tulevana viikonloppuna Horseshoe Tavernissa. Pojat kuitenkin jättivät sovitut harjoitukset väliin ja improvisoivat keikkasettinsä paikan päällä. Tämä ennakoi tulevaa Barenaked Ladiesin tavaramerkkiä, jonka yhtenä osana on keikalla improvisoidut laulut.


title: Barenaked Ladies

text: He jatkoivat keikkailua ja alkoivat myös kirjoittaa omia laulujaan. Barenaked Ladiesin ensimmäinen nauha Buck Naked, joka julkaistiin vuonna 1989, oli nauhoitettu kellareissa ja makuuhuoneissa.


title: Barenaked Ladies

text: Barenaked Lunch (tunnetaan myös nimellä "Pink Tape") julkaistiin 1990, ja tällä kertaa mukana olivat myös veljekset Jim ja Andy Creeggan. Nauha oli masteroitu väärin ja soi liian nopeasti. Molemmista (Buck Naked ja Barenaked Lunch) on tullut keräilyharvinaisuuksia, sillä niistä on tehty vain muutama kopio.


title: Barenaked Ladies

text: Kuuden kuukauden jälkeen Andy lähti vaihto-oppilaaksi Ecuadoriin. Tämä jätti yhtyeen rumpalin paikan tyhjäksi. Soittaessaan Bucker's-festivaalilla kesällä 1990 yhtye tapasi rumpalin nimeltä Tyler Stewart, joka tuli Andyn tilalle. Andyn ollessa poissa yhtye sai osakseen huomiota voittamalla samana vuonna kanadalaisen YTV:n saavutus-palkinnon. Andy tuli takaisin vuoden 1991 alussa ja huomasi Tylerin ottaneen hänen paikkansa. Tämä huolestutti Andya, mutta hän jatkoi kuitenkin yhtyeessä soittamalla koskettimia.


title: Barenaked Ladies

text: Silloisen kokoonpanon ensimmäinen julkaisu oli vuonna 1991 ilmestynyt demo nimeltä Yellow Tape. Yhtye kulutti siihen 2 000–3 000 dollaria ja lähetti kopion kaikille Kanadan levy-yhtiöille. Kaikki kuitenkin torjuivat heidät. Yhtye päätti myydä kopiota keikoillaan ja he huomasivat sen myyvän hyvin. Sanan levitessä yhtyeestä ihmiset alkoivat kysellä kasettia paikallisista kaupoista. Kaupat pyysivät yhtyeeltä kopioita nauhasta, ja demosta tuli kaupallinen julkaisu. Kaupat levittivät sanomaa yhtyeestä, ja yhtyeen demosta tuli ensimmäinen indie -julkaisu yhtyeeltä. joka on saavuttanut platinamyynnin rajan (10 000 kpl) Kanadassa.


title: Barenaked Ladies

text: Barenaked Ladiesin ensimmäinen kokonainen albumi, kovasti odotettu Gordon, ilmestyi vuonna 1992 ja oli suurmenestys Kanadassa. Albumi sisälsi joitakin yhtyeen tunnetuimpia kappaleita, kuten "Enid", "Be My Yoko Ono" ja "Brian Wilson" (nimi tulee Beach Boy Brian Wilsonin mukaan). Yhtyeen paistatellessa suosiossa Kanadassa, alettiin myös Yhdysvalloissa kiinnostua yhtyeestä.


title: Barenaked Ladies

text: Vuonna 1993 yhtye osoitti kunnioitustaan tekemällä tunnusmusiikin kanadalaiselle komediasarjalle nimeltä Royal Canadian Air Farce.


title: Barenaked Ladies

text: Vuonna 1994 julkaistu BNL:n toinen albumi Maybe You Should Drive menestyi huomattavasti huonommin kanadalaisen yleisön parissa. Yhtye yritti menestyä Yhdysvalloissa, mutta kiertue epäonnistui ja yhtye menetti rahaa huolimatta esiintymisestä Late Night with Conan O'Brienissa. Ennen seuraavaa albumia Andy Creeggan päätti lähteä yhtyeestä.


title: Barenaked Ladies

text: Barenaked Ladies julkaisi kolmannen albuminsa Born on a Pirate Ship kvartettina vuonna 1996. Yhtye esiintyi omana itsenään yhdessä Beverly Hills 90210 -jaksossa. Vuonna 1997 yhtye lähti kiertueelle mukanaan Kevin Hearn. Hearn oli alustavasti otettu mukaan soittamaan koskettimia vain tämän kiertueen ajaksi, mutta palkattiin kuitenkin yhtyeen täysipäiväiseksi jäseneksi. Yhtye nauhoitti ja julkaisi ensimmäisen livealbuminsa nimeltä Rock Spectacle, joka myi kultaa Yhdysvalloissa. Tämän myötä yhtye tiesi, että heidän seuraava albuminsa voisi olla heidän mahdollisuutensa saada kunnolla julkisuutta Yhdysvalloissa.


title: Barenaked Ladies

text: He olivat oikeassa, sillä heidän seuraavasta, vuonna 1998 julkaistusta albumista Stuntista tuli heidän suurin menestyksensä. Kun albumi julkaistiin, Kevin Hearnille todettiin leukemia. Lopulta hänelle tehtiin luuydinsiirto, ja hän vietti useita kuukausia Toronton sairaalassa toipumassa. Tällä välin koskettimissa tuurasivat Chris Brown ja Greg Kurstin. Hearnin toivuttua yhtyettä pyydettiin soittamaan TV-yhtiö FOXin Tv-sarjan King of The Hillin soundtrackilla. Barenaked Ladies nauhoitti myös tunnarin PBS:sän lastenohjelmalle nimeltä Seven Little Monsters.


title: Barenaked Ladies

text: Maroon ilmestyi vuonna 2000, jokseenkin vähemmällä suosiolla kuin Stunt. Vuonna 2001 yhtye julkaisi kokoelma-albumin nimeltä: . Kokoelma sisältää 15 singleä.


title: Barenaked Ladies

text: Everything to Everyone julkaistiin 21. päivä lokakuuta 2003. Ensimmäinen single albumilta oli "Another Postcard (Chimps)". Toinen single "Testing 1, 2, 3" sai huomiota videon avulla, sillä kappaleesta ei tehty yksittäistä julkaisua. Albumi menestyi kuitenkin huonoiten yhtyeen uran aikana huolimatta positiivisista arvosteluista. Julkaisun myötä Barenaked Ladiesin sopimus Reprise Recordsin kanssa täyttyi, mutta yhtye ei tehnyt uutta sopimusta. Tämä teki yhtyeestä itsenäisen ensimmäistä kertaa sitten vuoden 1992.


title: Barenaked Ladies

text: Barenaked Ladiesin seuraava albumi Barenaked for the Holidays julkaistiin lokakuun viidentenä päivä vuonna 2004. Albumi oli yhtyeen ensimmäinen itsenäinen julkaisu sitten ""Yellow Tape"" -demon jälkeen.


title: Barenaked Ladies

text: Tammikuussa 2005 yhtye nauhoitti pilottijakson varietee-TV-ohjelmaan, jonka alustava nimi oli "Barenaked Ladies Variety Show". FOX kuitenkin hylkäsi ohjelman lopullisesti. Heinäkuun 2. päivänä 2005 yhtye otti osaa Live 8 konserttiin Barriessa, Ontariossa.


title: Barenaked Ladies

text: Samana vuonna Barenaked Ladies siirtyi studioon. Heillä oli nauhoitettavana 29 kappaletta. Marras- ja joulukuussa yhtye kuitenkin poistui studiosta kiertueelle.


title: Barenaked Ladies

text: Tammikuussa Barenaked Ladies palasi studiolle viimeistelemään nauhoitukset, jotka he olivat aloittaneet edellisvuoden syksyllä. Epävarmoina siitä kuinka julkaista näin monta kappaletta, yhtye ilmoitti toukokuussa 2006 julkaisevansa yhden albumin nimellä Barenaked Ladies Are Me, jonka jälkeen ilmestyi albumi Barenaked Ladies Are Men. Kyseinen albumi julkaistiin syksyllä 2006 Yhdysvalloissa , helmikuussa 2007 Kanadassa ja myöhemmin samana vuonna Isossa-Britanniassa.


title: Barenaked Ladies

text: Aikaisemmat albumitEnsisijaiset albumitToissijaiset albumit


title: Barenaked Ladies

text: Livealbumit


title: Barenaked Ladies

text: Kokoelma-albumit


title: Vaasan majakka

text: Vaasan majakka on vuonna 1981 rakennettu majakka Merenkurkussa, Mustasaaren kunnan alueella. Rakennus sijaitsee Korsön matalikolla, Vaasan syväväylän varrella. Majakka on merenpinnasta mitattuna 16,3 metriä korkea, ja se toimii aurinkoenergialla. Valo kantaa 12 meripeninkulmaa. Vaasan majakan suunnitteli insinööritoimisto Pöysälä & Sandberg Oy (suunnitellut myös Kemi I:n majakan). Rakennuksen perustana on Vaskiluodon satamassa rakennettu kolmijalka, joka on teräskuorinen. Paikalleen Korsön matalikolle se hinattiin juhannusaattona 1981, jossa se täytettiin betonilla. Lisäksi jokainen jalka kiinnitettiin kolmella vaijerinipulla peruskallioon. Rakennustyöt hoiti Perusyhtymä Oy ja valmistuessaan Vaasan majakka edusti uutta teräsbetonimajakkatyyppiä.


title: Suomen islamilainen puolue

text: Suomen islamilainen puolue (SIP) on suomalainen poliittinen yhdistys. Yhdistys on perustettu 1. syyskuuta 2007 ja rekisteröity 25. helmikuuta 2009. Yhdistyksen perustajat ovat syntyperäisiä suomalaisia ja sunnimuslimeiksi kääntyneitä, ja heidän tavoitteenaan on edistää "terveitä elämäntapoja ja islamilaista elämäntyyliä". Yhdistys pitää ulkoparlamentaarista vaikuttamista riittämättömänä ja pyrkii siksi ”sinne, missä politiikkaa Suomessa tehdään”.


title: Suomen islamilainen puolue

text: Yhdistykseen ensimmäinen puheenjohtaja oli Abdullah Tammi. Joulukuussa 2009 Tammi ilmoitti eroavansa Suomen islamilaisen puolueen puheenjohtajan asemasta. Tammelle ja puolueen hallituksen muiden jäsenten välille oli tullut kiistaa, kun Tammi otti kantaa terrorismia vastaan. Hallituksen jäsenen Sauli Ingmanin mukaan Tammi oli yksipuolinen tuomitessaan Tšetšenian terrorismin mutta ei Venäjän valtion terrorismia Tšetšeniassa.


title: Suomen islamilainen puolue

text: Yhdistys sai syksyllä 2007 huomiota tiedotusvälineissä. Sen puheenjohtajan, Abdullah Tammen, mukaan sillä oli muutamia satoja kannattajakortteja tammikuussa 2008 ja sillä oli vielä matkaa vaadittuun 5000 rekisteröityyn kannattajaan. Rekisteröitymisprosessi yhdistysrekisteriin alkoi marraskuussa 2007.


title: Suomen islamilainen puolue

text: YLE:n TV-uutisissa 3. syyskuuta 2008 Tammi kertoi yhdistyksen sääntöjen olevan ministeriössä tutkittavana. Puolueella oli tässä vaiheessa oman ilmoituksensa mukaan yli 3 500 kannattajakorttia koossa. Tammi uskoi, että yhdistyksen päästessä rekisteriin on kannattajakorttien keruukin aivan loppusuoralla. Tammen mukaan puolueella oli lokakuun lopussa 2008 jäseniä vajaa 200 ja näiden lisäksi satakunta jäsentä, joiden jäsenyys pitää vielä hyväksyä puoluehallituksessa.


title: Suomen islamilainen puolue

text: Syksyn 2008 kunnallisvaaleihin yhdistys ei ehtinyt, mutta se asetti Helsingissä kaksi puolueiden ulkopuolista ehdokasta – Abdullah Tammen ja Sauli Ingmanin – valitsijayhdistyksen kautta. ”Suomen Islamilaisen Puolueen yhteislista” keräsi Helsingin vaalipiirissä 160 ääntä, mutta yhtäkään ehdokasta ei valittu kaupunginvaltuustoon.


title: Suomen islamilainen puolue

text: Julkisuudestaan huolimatta yhdistys ei ole saanut kerättyä riittävää määrää kannatuskortteja päästäkseen puolerekisteriin. Suomen islamilainen puolue ei ole voittanut ainuttakaan eduskunta-, europarlamentti- tai kuntavaltuustopaikkaa.


title: Suomen islamilainen puolue

text: Yhdistys korostaa perhearvoja ja siveellisyyttä islamin arvojen mukaan. Se vaatii alkoholijuomien poistamista päivittäistavarakaupoista ja urheilu- ja kulttuuritapahtumista sekä alkoholin ja tupakan mainostamisen kieltämistä. Yhdistys pyrkii edistämään poikien ja miesten ympärileikkausta julkisessa terveydenhoidossa, halal-teurastuksen sallimista sekä muslimien oikeutta päästä perjantaina työstä moskeijaan. Yhdistys vaatii myös Suomeen korotonta islamilaista pankkijärjestelmää ja muslimimiehille avioitumismahdollisuutta neljän naisen kanssa.


title: Suomen islamilainen puolue

text: Ulkopolitiikassa yhdistys vaatii ehdotonta puolueettomuuspolitiikkaa, ydinaseetonta Pohjolaa ja mahdollisesti eroamista Euroopan unionista puolueettomuuden nimissä. Yhdistyksen mielestä Suomen pitäisi osallistua vain YK:n rauhanturvatehtäviin.


title: Suomen islamilainen puolue

text: Yhdistys pitää George W. Bushin Irakin sotaa islamin vastaisena sotana ja Irakin kansan riistämisenä sekä mm. Viroa ja Georgiaa sen liittolaisina. Yhdistys esittää myös, että Viron hallituksen osallistuminen "saatanallisen hallituksen miehitystoimiin Irakissa" on sodanjulistus "Islamia vastaan kaikkialla maailmassa.".


title: Suomen islamilainen puolue

text: Yhdistys kunnioittaa Suomen lakeja, mutta kannattaa pitkällä tähtäimellä niiden korvaamista islamilaisella šaria-lailla.


title: Suomen islamilainen puolue

text: Maahanmuuttoministeri Astrid Thors (r) ilmoitti 2008, ettei halunnut sallia islamilaisen puolueen syntyä. Eräänä syynä tähän oli puolueen ajama islamilaisen lain eli šarian käyttöönotto, mikä oli Thorsin mukaan islamin vastaista.


title: Hämähäkkimies (vuoden 1967 animaatiosarja)

text: Hämähäkkimies () on Grantray-Lawrence Animation yhtiön ja Ralph Bakshin tuottama piirrossarja, joka valmistettiin vuosien 1967–1970 aikana. Sarja tunnetaan erityisesti sen alkutunnarista ja liioiteltuista tarinoista.


text: Se oli ensimmäinen Hämähäkkimieheen perustuva animaatiosarja, jonka ensimmäisen kauden 20. jaksoa tuotti Grantray-Lawrence yhtiö. Yhtiön mennessä konkurssiin Krantz Films ja Ralph Bakshi valmistivat sarjan loput 32 jaksoa vuoteen 1970 asti. Vaikka sarja tuotettiin Yhdysvalloissa sen ääninäyttelijät olivat kuitenkin kanadalaisia.


text:
Sarjaa on julkaistu suomeksi muutaman jakson verran DVD:llä, vuoden 1994 sarjan kylkiäisenä. Suomenkieliset äänet molemmissa sarjoissa ovat samat.
Wizard Magazine listasi vuonna 2001 Hämähäkkimiehen sijalle 83 laatimassaan kautta aikain sadan parhaan animaatiosarjan listalla.


title: Jason Robards

text: Jason Nelson Robards, Jr. (26. heinäkuuta 1922 – 26. joulukuuta 2000) oli yhdysvaltalainen näyttelijä. Hän voitti vuosina 1976 ja 1977 Parhaan miessivuosan Oscar-palkinnon rooleista elokuvissa "Presidentin miehet" ja "Muistojeni Julia".


title: Jason Robards

text: Robards tunnettiin myös televisiosta ja näyttämöltä, varsinkin Eugene O'Neillin töistä; hän oli kahdeksankertainen Tony-ehdokas (-voittaja 1959) ja vuoden 1988 Emmy-palkittu.


title: Jason Robards

text: Robards oli neljästi naimisissa, ja hänellä oli kuusi lasta. Hänet palkittiin National Medal of Artsilla vuonna 1997. Hän kuoli keuhkosyöpään Connecticutissa 78-vuotiaana.


title: Marijampolė

text: Marijampolė on teollisuuskaupunki ja Marijampolėn läänin hallinnollinen keskus Etelä-Liettuassa. Kaupunki sijaitsee Puolan rajan ja Venäjälle kuuluvan Kaliningradin alueen tuntumassa, lähellä Vištytis-järveä. Kaupunki kuuluu Sudovian seutuun. Vuonna 2012 kaupungin väkiluvuksi arvioitiin 40 388 asukasta.


title: Marijampolė

text: Ensimmäinen tunnettu maininta kaupungista on vuodelta 1667. Itsehallinnon ja kaupunginoikeudet se sai vuonna 1792 Liettuan suurherttuana toimineen Puolan kuninkaan Stanislovas Augustasin käskystä.


title: Marijampolė

text: Venäjän keisarikunnan aikana kaupunki kuului Suwałkin kuvernementtiin, jossa se oli oman kihlakuntansa keskus. Esimerkiksi vuonna 1897 kaupungissa asui 6 737 henkeä.


title: Marijampolė

text: Kaupunki on nimetty Neitsyt Marian mukaan; sana "pol" tarkoittaa: "kaupunki". Neuvostovallan aikana, vuosina 1955–1989 kaupungista käytettiin nimeä Kapsukas (), eli se oli nimetty liettualaisen poliitikon Vincas Mickevičius-Kapsukasin mukaan. Hän oli Liettuan kommunistisen puolueen perustajia.


title: Marijampolė

text: Kaupungin nähtävyyksiä ovat mm. suuri valkoinen Pyhän arkkienkeli Mikaelin kirkko ja vuonna 1923 rakennettu Marijampolėn rautatieasema, jonka naapurissa sijaitsee kaupungin linja-autoasema. Viereisessä kunnassa on Liettuan sodanjälkeisen vastarintaliikkeen museo.


title: Van Heflin

text: Emmett (E)van Heflin Jr. (13. joulukuuta 1910 – 23. heinäkuuta 1971) oli yhdysvaltalainen näyttelijä.


title: Van Heflin

text: Oklahomassa syntyneellä Heflinillä oli irlantilaisia ja ranskalaisia sukujuuria. Hän opiskeli Oklahoman yliopistolla, ja hänen sisarensa oli näyttelijä Frances Heflin.


title: Van Heflin

text: Heflinin näyttelijänura alkoi Broadwaylla 1930-luvulla. Hän sai pian kuitenkin kiinnityksen RKO Picturesille ja teki elokuvadebyyttinsä vuonna 1936. Hänelle myönnettiin vuonna 1942 parhaan miessivuosan Oscar-palkinto roolista elokuvassa "Väärin eletty vapaus". Myöhempien elokuvien joukkoon lukeutuvat "Paholaisnainen" (1946) ja "Mieletön rakkaus" (1947).


title: Van Heflin

text: Heflinin viimeinen suurempi rooli oli elokuvassa "Kiitorata" vuonna 1970. Näyttelijällä on kaksi tähteä Hollywood Walk of Famella.


title: Van Heflin

text: Heflin sai vakavan sydäninfarktin 6. heinäkuuta 1971. Hän kuoli parin viikon kuluttua sairaalassa palaamatta tajuihinsa.


title: Vatikaanilaiset eurokolikot

text: Vatikaanin eurokolikot ovat Vatikaanivaltiolle lyötyjä eurokolikoita. Vatikaani ei kuulu Euroopan unioniin, mutta se sopimusten myötä saa lyödä itselleen kolikoita. Kaikissa nykyisissä Vatikaanin kolikoissa on kuvattuna paavi Benedictus XVI, sitä aikaisemmin kolikoissa eli kuvattuna paavi Johannes Paavali II, mutta hänen kuolemansa ja ennen nykyisen paavin valintaa, on lyöty vaakunalla varustettuja sede vacante (suom. vapaa istuin) -kolikkoja. Vatikaanin kolikot ovat harvinaisuutensa vuoksi erittäin suosittuja keräilijöiden keskuudessa.


title: Raúl Juliá

text: Raúl Rafael Juliá y Arcelay (9. maaliskuuta 1940 San Juan – 24. lokakuuta 1994) oli puertoricolainen näyttelijä. Hän voitti roolistaan elokuvassa "Chico Mendes – Sademetsien pelastaja" (1994) sekä Emmy-palkinnon että Golden Globen vuonna 1995.


title: Raúl Juliá

text: Juliá lähti vuonna 1964 New Yorkin toteuttamaan unelmaansa menestyksekkäästä näyttelijänurasta. Hänen toiveensa menivät ristiin hänen vanhempiensa toiveiden kanssa; he yrittivät taivutella poikaansa jäämään opiskelemaan Puerto Ricoon. Hän esiintyi vuonna 1971 maailmankuulussa lastensarja "Sesame Streetissä". Hänellä oli lisäksi roolit muiden muassa elokuvassa "The Addams Family – Perhe Addams" (1991) ja sen jatko-osassa "Addams Family II" (1993) sekä elokuvissa "Hämähäkkinaisen suudelma" (1985) ja "Street Fighter" (1994).


title: Raúl Juliá

text: Juliá oli Puerto Ricon itsenäisyysliikkeen pitkäaikainen kannattaja. Juliá oli kahdesti naimisissa, vuodesta 1976 Merel Polowayn kanssa. Vuonna 1991 Juliálla todettiin vatsasyöpä, joka ei edennyt salamannopeasti, mutta johti hänen kuolemaansa vain 54 vuoden iässä: hän sai 16. lokakuuta 1994 kohtauksen kotonaan New Yorkissa, vajosi koomaan ja menehtyi sairaalassa kahdeksan päivää myöhemmin.


title: Erligang-kulttuuri

text:
Erligang-kulttuuri oli pronssikautinen kulttuuri 1600–1400 eaa. Kiinassa Keltaisen joen laaksossa.
Ensimmäiset siihen liittyvät löydöt on tehty Zhengzhoussa, mutta laajat arkeologiset kaivaukset siellä eivät onnistu, kun nykyinen kaupunki lepää vanhan kaupungin päällä. Monet kiinalaiset arkeologit uskovat Erligangin kulttuurin olleen varhaisen Shang-dynastian keskus. Tämä kulttuuri on saanut vaikutteita Erlitoun kulttuurista. Pronssin valaminen yleistyi ja levisi laajemmalle kuin Erlitoun kaudella, ja myös eri alueiden valutyylit muistuttivat enemmän toisiaan. Kulttuuri levisi jo alkuvaiheessaan Jangtsejoelle, mikä näkyy Hubein maakunnan Palongchengin löydöissä.


title: Madonna di Campiglio

text: Madonna di Campiglio on Italian Trentinossa Pinzolon ja Ragolin kuntien alueella Val Rendenan laaksossa Dolomiti di Brenta ja Adamello-vuorten välissä sijaitseva kylä ja hiihtokeskus. 1 522 metrin korkeudella merenpinnan tason yläpuolella sijaitsevassa kylässä asuu noin 800 ihmistä.


title: Madonna di Campiglio

text: Madonnassa järjestetään talvisin alppihiihdon maailmancupin osakilpailuita.


title: Gudamaqari

text: Gudamaqari () on pieni historiallis-maantieteellinen alue Koillis-Georgiassa Suuren Kaukasuksen eteläisillä rinteillä. Alue sijaitsee Aragvi-joen laakson varrella ja rajautuu lännessä Mtiuletiin, pohjoisessa Kheviin ja idässä Khevsuretiin sekä Pšaviin. Gudamaqaria pidetään joskus Mtiuletin osana. Georgian nykyisessä aluejaossa se kuuluu Mtskheta-Mtianetin alueeseen ("mkhare").


title: Gudamaqari

text: Gudamaqarin asukkaat eli "gudamaqrelebi" () mainittiin ensimmäisen kerran 1000-luvun georgialaisen historioitsijan Leonti Mrovelin kronikassa yhteydessä Iberian eli Kartlin valtion kääntymykseen Pyhän Ninon avulla 330-luvulla. Alueen läpi kulkevalla strategisella tiellä oli merkittävä rooli keskiajan Georgiassa. Paljon myöhemmin Venäjän keisarikunnan aikana se yhdistettiin Georgian sotilastiehen.


title: Metion

text: Metion oli kreikkalaisessa mytologiassa Erektheuksen, Ateenan kuninkaan, ja Praksithean poika.


title: Metion

text: Metionista kerrotaan tämän lisäksi lähinnä se, että hänen poikansa ajoivat Pandion II:n Ateenasta maanpakoon. Heistä nimetään muissa yhteyksissä Sikyon ja Daidalos, joskin kumpaisenkin vanhemmista on annettu muissa lähteissä myös erilaista tietoa.


title: Metion

text: Pandionin pojat puolestaan karkottivat heidän isänsä kuoltua Metionin pojat pois Ateenasta.


title: Kellanruskea

text: Tan ("engl.") eli kellanruskea väri on eräs ruskean sävy. Merkurius-planeetta on kellanruskea.


title: Ali MacGraw

text: Alice ”Ali” MacGraw (s. 1. huhtikuuta 1939) on yhdysvaltalainen näyttelijä. Hänelle myönnettiin vuonna 1971 parhaan naisnäyttelijän Golden Globe -palkinto roolista Arthur Hillerin elokuvassa "Love Story" (1970); hän oli lisäksi ehdolla Oscar-palkinnon saajaksi, kuten myös hänen vastanäyttelijänsä Ryan O’Neal.


title: Ali MacGraw

text: MacGraw syntyi Pound Ridgessä, New Yorkin osavaltiossa, ja opiskeli Wellesley Collegessa. Hän syntyi irlantilaistaustaiselle isälle ja juutalaiselle äidille, ja hänellä on veli. Hän on syyttänyt isäänsä väkivaltaiseksi.


title: Ali MacGraw

text: MacGraw on myöhemmällä urallaan esiintynyt muun muassa elokuvissa "Pakotie" (1972) ja "Raivopäät" (1978) sekä televisiosarjassa "Dynastia". Hän on entinen alkoholisti ja sai hoitoa Betty Ford Centerissä; muun muassa näitä aiheita hän kuvasi omaelämäkerrassaan "Moving Pictures" (1995).


title: Ali MacGraw

text: Vaikka MacGraw oli ollut elokuvanäyttelijänä maailmankuulu jo vuosikymmeniä, hän teki Broadway-debyyttinsä New Yorkissa vasta huhtikuussa 2006. Hän oli vuosina 1969–1972 naimisissa tuottaja Robert Evansin ja vuosina 1973–1978 näyttelijä Steve McQueenin kanssa. Molemmat avioliitot päättyivät eroon. Näyttelijättärellä on yksi lapsi, Josh (s. 1971).


title: Irakli Okruašvili

text: Irakli Okruašvili (, s. 6. marraskuuta 1973, Tskhinvali) on georgialainen poliitikko.


title: Irakli Okruašvili

text:
Okruašvili on valmistunut Tbilisin yliopistosta kansainvälisen oikeuden ja suhteiden laitokselta ja työskenteli lakimiehenä. Hän oli varaoikeusministeri 2000–2001. Myöhemmin hän liittyi Mikheil Saakašvilin perustamaan Yhdistyneeseen kansalliseen liikkeeseen. Ns. ruusuvallankumouksen jälkeen Okruašvili nimitettiin Šida Kartlin kuvernööriksi. Hän oli valtakunnansyyttäjä marraskuusta 2003 toukokuuhun 2004 sekä sisäministeri toukokuusta 2004 joulukuuhun 2004. Joulukuussa 2004 Saakašvili nimitti hänet puolustusministeriksi. Puolustusministerinä Okruašvili oli kovan linjan kannattaja. Hän kannatti sotatoimia Etelä-Ossetian separatisteja vastaan ja sanoi haastattelussa Venäjän häviävän, jos Georgian ja Venäjän välit kiristyisivät sodan asteelle. Saakašvili siirsi Okruašvilin 10. marraskuuta 2007 talouskehityksen ministeriksi, mutta hän erosi viikon kuluttua hallituksesta.
25. syyskuuta 2007 Okruašvili ilmoitti uuden oppositioliikkeen Liike yhdistyneen Georgian puolesta muodostamisesta ja arvosteli puheessaan presidentti Saakašvilia korruptiosta, saamattomuudesta ja ihmisoikeusrikkomuksista.


title: Irakli Okruašvili

text: 27. syyskuuta 2007 Okruašvili pidätettiin puolueensa päämajasta syytettynä kiristyksestä, rahanpesusta ja virka-aseman väärinkäytöstä. Rikkomukset olivat tapahtuneet hänen ollessaan puolustusministerinä. Seuraavana päivänä useat oppositiopuolueet järjestivät mielenosoituksen parlamenttitalon ulkopuolella Okruašvilin puolesta.


title: Irakli Okruašvili

text:
Okruašvili tunnusti vangittuna ollessaan rikoksensa Georgian televisiossa ja veti pois syytökset presidentti Saakašvilia kohtaan sanoen niiden olleen poliittisia ja johtuneen halusta mustamaalata Saakašvilia. Hänet vapautettiin pari päivää tämän jälkeen 10 miljoonan larin takuita vastaan (5 milj. euroa), jonka jälkeen hän pakeni perheineen maasta. Okruašvili on oleskellut Saksassa, josta Georgia on pyytänyt hänen luovuttamistaan, mutta hän on hakenut turvapaikkaa Ranskasta.
Okruašvili tuomittiin Georgiassa maaliskuussa 2008 poissaolevana kiristyksestä 11 vuoden vankeuteen.
Hän sai Ranskasta poliittisen turvapaikan huhtikuussa 2008.


title: Irakli Okruašvili

text: Irakli Okruašvili pyysi Georgian presidentin mukaan puhelimessa itkien oikeutta palata maanpaosta ja osallistua taisteluun elokuussa 2008. Hänelle ei myönnetty lupaa palata maanpaosta.


title: Vasil Barnovi

text: Vasil Barnovi (, 22. toukokuuta 1856 – 4. marraskuuta 1934), alkuperäinen sukunimi Barnaveli () oli georgialainen kirjailija, joka tunnettiin historiallisista romaaneistaan.


title: Vasil Barnovi

text: Hän syntyi papin perheeseen Kodan kylässä nykyisen Kvemo Kartlin alueella Georgiassa, joka tuohon aikaan kuului Venäjän keisarikuntaan, ja vietti lapsuutensa Khevsuretissa. Hän sai koulutuksensa Tbilisin seminaarissa ja Moskovan teologisessa akatemiassa. Barnovi palasi Georgiaan vuonna 1882, ja opetti Georgian kieltä ja kirjallisuutta Senakissa, Telavissa ja Tbilisissä. Samaan aikaan hän alkoi harrastaa journalismia, opiskeli georgialaista kansanperinnettä ja kirjoitti omaelämäkerrallisia tarinoita. Hänet tunnetaan kuitenkin parhaiten osallisuudestaan modernin georgiankielisen historiallisen proosan kehitykseen. Hänen teoksensa – "Mamkrali šaravandedi" (, "vaipunut kruunu") vuodelta 1913, "Trpoba tsamebuli" (, "marttyyriksi joutunut rakkaus") vuodelta 1918, "Isnis tsiskari" (, "Isanin aamunkoitto") vuodelta 1901 ja muut – ovat todellisuudessa psykologisia romaaneja asetettuna historialliselle näyttämölle. Ne yhdistelevät historiallisia teemoja kansanperinteeseen ja fiktioon, ja niissä on myös poliittinen elementti Venäjän vallan vastustamisen muodossa.


title: Vasil Barnovi

text: Barnovi joutui lopettamaan kirjoittamisen vuonna 1929 parkinsonin taudin ja sensuurin vuoksi. Hän kuoli Tbilisissä ja haudattiin Mtatsmindan Pantheoniin.


title: Shelley Long

text: Shelley Lee Long (s. 23. elokuuta 1949 Fort Wayne, Indiana) on yhdysvaltalainen näyttelijä. Hänellä oli rooli mm. tilannekomediassa "Cheers", josta hän voitti kaksi Emmy-palkintoa vuosina 1983 ja 1985 sekä Golden Globen vuonna 1982. Hän esitti kyseisessä sarjassa Diane Chambersia vuosina 1982–1987 ja 1993.


title: Shelley Long

text: Long syntyi Fort Waynessa, Indianassa, ja opiskeli South Side High Schoolissa. Sieltä päästyään hän opiskeli Northwestern Universityssä, josta kuitenkin lähti valmistumatta. Hän liittyi Chicagossa The Second Cityn koomikoksi ja alkoi vuonna 1975 tuottaa, käsikirjoittaa ja juontaa televisio-ohjelmaa "Sorting It Out".


title: Shelley Long

text: Long alkoi menestyä kansainvälisesti varsinkin esitettyään roolinsa elokuvassa "Läheiset ystävät" vuonna 1980. Hänellä oli useita merkittäviä rooleja 1980–1990-luvuilla, kuten elokuvassa "Susie Q" (1996). 2000-luvulta on muun muassa elokuva "Tohtori T ja naiset" (2000). Hän on vieraillut sarjassa "Sabrina, teininoita".


title: Shelley Long

text: Long meni lokakuussa 1981 naimisiin Bruce Tysonin kanssa, mutta avioeroa haettiin 23 avioliittovuoden jälkeen 2004. Hänellä on vuonna 1985 syntynyt tytär Juliana.


title: Shelley Long

text: Long otti 16. marraskuuta 2004 yliannostuksen kipulääkkeitä ja pääsi sairaalasta vasta 23. marraskuuta. Hänen tiedetään kärsineen vaikeista masennusoireista avioliiton kariuduttua. Näyttelijättären manageri ei kuitenkaan suostunut ottamaan kantaa siihen, oliko kyseessä itsemurhayritys.


title: Riddick Bowe

text: Riddick Lamont Bowe (s. 10. elokuuta 1967 Brooklyn, New York) on yhdysvaltalainen raskaan sarjan nyrkkeilijä ja ammattilaisten yleisesti tunnustettu entinen raskaan sarjan maailmanmestari. Erityisesti Bowe muistetaan kolmesta ottelustaan Evander Holyfieldia vastaan sekä kahdesta Andrew Golotaa vastaan käydystä kamppailusta.


title: Riddick Bowe

text: Amatöörinä Bowe voitti junioreiden maailmanmestaruuden raskaassa keskisarjassa. Soulin kesäolympialaisissa 1988 hän sai superraskaassa sarjassa hopeisen mitalin kärsittyään loppuottelussa tappion Lennox Lewisille. Lisäksi hän voitti useita Golden Globes -kilpailuita.


title: Riddick Bowe

text: Ammattilaiseksi Bowe siirtyi vuonna 1989. Ensimmäisessä ammattilaisottelussaan hän voitti Lionel Butlerin teknisellä tyrmäyksellä. 29. lokakuuta 1991 hän voitti WBC-liiton ("World Boxing Council") Continental Americas -tittelin Elijah Tilleryä vastaan käydyssä ottelussa diskauksella Tilleryn potkaistua Bowea erän päättymisen jälkeen. Syyskuussa 1990 Bowe tyrmäsi entisen huippuhaastaja Pinklon Thomasin kahdeksannessa erässä. Seuraavassa kuussa hän kukisti vain kahdessa erässä Bert Cooperin.


title: Riddick Bowe

text: Elokuussa 1991 Bowe kukisti tulevan raskaansarjan mestarin Bruce Seldonin kamppailun ensimmäisessä erässä.


title: Riddick Bowe

text: 13. marraskuuta 1992 Bowe kohtasi Holyfieldin kaikkien suurten nyrkkeilyliittojen, WBC:n, WBA:n ("World Boxing Association") ja IBF:n ("International Boxing Federation"), tunnustamassa maailmanmestaruusottelussa. Ottelu kesti täydet 12 erää ja lopulta tuomittiin Bowen voitoksi kaikin tuomariäänin. Ensimmäisen kerran hän puolusti titteliään seuraavan vuoden helmikuussa ensimmäisen erän tyrmäyksellä entisestä mestarista Michael Dokesista. Toukokuussa haastaja Jesse Ferguson kesti kaksi erää WBA:n tunnustamassa puolustusottelussa.


title: Riddick Bowe

text: 6. marraskuuta Bowe kohtasi jälleen Holyfieldin. Ylipainoiselta vaikuttanut Holyfield vei ottelua mennen tullen ja voitti WBA:n ja IBF:n tunnustaman mestaruuden lopulta tuomaripisteillä. Kamppailussa sattui omituinen välikohtaus jossa laskuvarjohyppääjä James Miller laskeutui Bowen kulmauksen lähelle ennen seitsemännen erän alkua. Kamppailu käytiin ulkoareenalla.


title: Riddick Bowe

text: Menetettyään mestaruutensa Bowe kärsi pahoin ylensyöntiongelmastaan. Elokuussa 1994 hän otteli huomattavasti pienikokoisempaa Buster Mathis Jr.:a vastaan ja löi tätä maassa vastoin sääntöjä, minkä johdosta ottelun tuomioksi tuli "No Contest". Saman vuoden joulukuussa hän löi Larry Donaldia jo WBC-liiton "Continental Americas" -titteliottelua edeltäneessä lehdistötilaisuudessa. Itse ottelun hän voitti kaikin tuomariäänin. Seuraavan vuoden marraskuussa hän kohtasi Herbie Hiden WBO-liiton ("World Boxing Organization") mestaruusottelussa ja tyrmäsi tämän kuudennessa erässä. Hän puolusti titteliään Jorge Luis Gonzalezia vastaan myös kuudennen erän tyrmäyksellä.


title: Riddick Bowe

text: Gonzalez-ottelun jälkeen Bowe kohtasi Holyfieldin tittelittömässä mutta odotetussa ottelussa. Holyfield löi Bowen kanveesiin, mutta hän nousi ylös ja tyrmäsi Holyfieldin kahdeksannessa erässä. Tämän jälkeen hän kohtasi New Yorkin Madison Square Gardenissa silloin vielä tappioitta olleen Andrew Golotan. Golota johti ottelua pisteissä, mutta löi Bowea kiveksille ja hänet hylättiin. Tapahtuma johti joukkotappeluun ottelupaikalla. Uusintakohtaamisessa Golota jälleen hallitsi tapahtumia, mutta joutui myös toistamiseen hylätyksi vyön alle suuntautuneiden iskujen takia. Ottelun jälkeen Bowe lopetti uransa ja värväytyi merijalkaväkeen, mistä hänet kuitenkin erotettiin.


title: Riddick Bowe

text: Yli seitsemän vuotta lopettamisensa jälkeen Bowe palasi nyrkkeilykehiin. 25. syyskuuta 2004 hän voitti Marcus Rhoden. Lisäksi hän otteli 7. huhtikuuta 2005 Billy Zumbrunia vastaan ja voitti kymmeneräisen ottelun hajaäänituomiolla. Saman vuoden lokakuussa hän teki henkilökohtaisen konkurssin.


title: Riddick Bowe

text: Bowe jatkoi uraansa 13. joulukuuta 2008. Kamppailussa hän voitti Gene Pukallin tuomariäänin täysien erien jälkeen. Bowe - Pukall kamppailu oli Volodymyr Klytško - Hasim Rahman kamppailun esiottelu.


title: Riddick Bowe

text: Bowen valmentajana on toiminut useita huippuiskijöitä valmentanut Eddie Futch.


title: Kanadansirri

text: Kanadansirri ("Calidris pusilla") on arktisen alueen kahlaaja. Lajin nimesi Carl von Linné 1766.


title: Kanadansirri

text: Linnun pituus on 13–15 senttimetriä, siipien kärkiväli 34–37 senttimetriä ja paino 20–31 grammaa. Pieni sirri, jolla on mustat jalat ja suora musta nokka. Eroina pikkusirriin on yläpuolen kellan- tai okranruskea sävy. Sukupuolet ovat samanvärisiä.


title: Kanadansirri

text: Pesii Kanadan ja Alaskan tundralla. Maailman populaation koko on noin 3,5 miljoonaa yksilöä. Lajin kanta on elinvoimainen. Se on muuttolintu, joka talvehtii laajalla alalla Etelä-Amerikan rannikoilla ja Länsi-Intian saaristossa. Lajia ei ole tavattu Suomessa vuoteen 2006 mennessä.


title: Kanadansirri

text: Arktisen alueen rannikot, vuorovesirannat ja dyynit, sekä sisämaan järvien, jokien ja muiden kosteikkojen tuntumassa.


title: Kanadansirri

text: Koiras rapsuttaa maahan muutamia pesäkoloja, joista naaras valitsee yhden ja munii siihen 4 munaa. Molemmat puolisot osallistuvat haudontaan, joka kestää 18–22 päivää. Poikaset ovat pesäpakoisia ja etsivät itse ruokansa. Naaras jättää muutaman päivän ikäiset poikaset koiraan hoidettavaksi ja lähtee syysmuutolle. Poikaset oppivat lentämään noin 19 päivän ikäisinä.


title: Kanadansirri

text: Pääasiallinen ravinto on hyönteiset ja nilviäiset.


title: Stadsgården

text: Stadsgården on satama-alue Södermalmin kaupunginosan pohjoisosassa, Tukholmassa, Ruotsissa. Alue sijaitsee Tukholman keskustassa, Slussenin välittömässä läheisyydessä Saltsjönin rannalla. Kapean laiturialueen ja Södermalmin jyrkän kallioleikkauksen väliin on rakennettu vilkasliikenteinen Stadsgårdsleden, joka johtaa muun muassa Nackaan. Helsingistä ja Turusta liikennöivän Viking Linen ja ahvenanmaalaisen Birka Linen terminaalit sijaitsevat Stadsgårdenissa. Valokuvataiteen museo Fotografiska sijaitsee niiden terminaalien välissä vanhassa satamamakasiinissa.


title: Jawa

text: Jawa on tšekkiläinen moottoripyörämerkki, jota valmistaa "Jawa Moto spol. s r.o." Týnec nad Sázavoussa lähellä Prahaa. Nykyinen yhtiö muodostettiin 1997, ja se jatkaa alkuperäisen 1929 perustetun Jawa-yhtiön toimintaa moottoripyöränvalmistajana.


title: Jawa

text: Jawa ei ollut suosittu vain hintansa takia. Se oli uudenaikainen, ja kilpailumenestyksensä myötä Jawa oli osoittautunut myös luotettavaksi ja kestäväksi. Suomen Koneliike oli tuonut maahan vuonna 1949 13 kappaleen koe-erän Jawa-CZ tyyppi 12:sta, joka oli 350-kuutioinen ja kaksisylinterinen. Jawojen säännöllinen tuonti alkoi pari vuotta myöhemmin.


title: Jawa

text: Hinta-laatu-suhde oli kohdallaan, ja Jawasta tuli markkinajohtaja vuosikymmeneksi. Vielä vuonna 1964 350-kuutioinen kaksisylinterinen Jawa 354 maksoi 1 600 markkaa, kun vastaava yksisylinterinen kolmepuolikas brittipyörä maksoi 2 480 markkaa (BSA). Maahantuojan mainos tältä ajalta painottaa tunnettua Jawa-tyyliä. "Aistikkaasti muotoiltu, kestävästi rakennettu,taloudellinen ja sillä on hyvä huolto-verkosto". Jawa oli 1950-60-luvuilla maailman myydyin kaksitahtipyörä. Parhaimmillaan tehtaan vuosituotanto oli 160 000. Vasta nelitahtisten japanilaisten pyörien saapuminen mursi Jawan johtoaseman.


title: Jawa

text: Böömiläinen insinööri ja asetehtailija František Janeček alkoi 1929 valmistaa lisenssillä saksalaisia Wanderer-moottoripyöriä , joiden nimeksi tuli "Jawa", yhdistelmä nimistä Janeček-Wanderer. Tehtaan ensimmäinen moottoripyörä oli nelitahtinen kansiventtiilimalli "Jawa 500 OHV".


title: Jawa

text: Koska isot ja kalliit moottoripyörät eivät lamakaudella myyneet tarpeeksi, toi Janeček 1932 markkinoille huokean kaksitahtisen mallin "Jawa 175", jonka moottori oli brittiläisen Villiersin valmistama. Malli oli suuri menestys, ja se oli tuotannossa vuoteen 1946 saakka. Nelitahtimalliston väliin kehitettiin 1934 Jawan ensimmäinen täysin omaa suunnittelua edustanut sivuventtiilinen "Jawa 350 SV", josta vuotta myöhemmin esiteltiin paranneltu OHV-konstruktio.


title: Jawa

text: 1937 Jawa esitteli mopediluokkaan omintakeisen 100 cm³ mallin, joka sai yleisökilpailun tuloksena nimen "Robot" - kunnianosoituksena Karel Čapekin näytelmälle "R.U.R." Vuoteen 1946 mennessä sitä valmistettiin 12 000 kappaletta .


title: Jawa

text: Saksa miehitti Tšekkoslovakian maaliskuussa 1939. Jawa-tehtaan tuotanto ohjattiin asevarusteluun, ja 1940 moottoripyörävalmistus keskeytyi sodan ajaksi. Tuotekehitystyö jatkui kuitenkin salassa uusilta valtaapitäviltä. Janeček kuoli 1941, ja tehtaan johtoon nousi hänen vanhin poikansa František.


title: Jawa

text: Jawa kansallistettiin 1945 ja yhdistettiin toiseen tunnettuun moottoripyörävalmistajaan Čezetaan (ČZ). Jo sodan aikana aloitettu kehitystyö puhkesi kukkaan syyskuussa 1946 Pariisin näyttelyssä, jossa esiteltiin uudenaikainen kaksitahtimalli, 250 cm³ Typ 11 "Pérák" ('jousi'). Uusi malli oli ainakin viisi vuotta edellä kilpailijoitaan . Yksisylinterisessä moottorissa oli märkä monilevyinen kytkin, yhtenäisvaihteisto, koteloitu kaasutin ja rungossa teleskooppinen etuhaarukka. 1948 esiteltiin samaan runkoon rakennettu kaksisylinterinen 350 cm³ Typ 12 "Ogar" . Pérákia valmistettiin vuoteen 1954, ja Ogaria 1956 saakka, ja niitä myytiin 180 000 kappaletta .


title: Jawa

text: Syksyllä 1953 tehdas esitteli kokonaan uudet mallit, 250 cm³ Typ 353 ja 350 cm³ Typ 354, jotka saivat lempinimen "kývačka" ('heiluri') takaripustuksen keinuhaarukan vuoksi.Samalla luotiin siirtymävaiheen mallit Typ 351 ja 352, joissa käytettiin tähän uuteen runkoon asennettuina vanhan CZ -pyörän 125 ccm ja 150 ccm kolmivaihdemoottorit. Toisiovetoketju oli täysin koteloitu, ja rengaskoko pudotettiin 19:stä tuumasta 16:een. Kývačka oli lukuisin muunnoksin tuotannossa 1954–1974. Jo 1956 mallista esiteltiin parannetut 353/02 ja 354/02 -versiot ja 1957 versio /04, jossa oli enemmän tehoa ja kalanpyrstöjen sijasta sikaarinmuotoiset vaimentimet. Jawa toimitti Ruotsin armeijan käyttöön erikoismallin, jossa oli sukset. Kývacka-mallisarjaa valmistettiin eri malliversioina 1 418 840 kappaletta. Kiinalainen Dong Tian Enterprise Co. Hangzhoussa valmistaa viisikymmenlukuisen Typ 353 -mallin kopiota edelleen "Chang Jiang" -tuotemerkillä .


title: Jawa

text: 1959 Jawa patentoi automaattisen keskipakoiskytkimen, jonka lisenssin Honda osti Cub-mopedia varten . Jawan kytkin on edelleen käytössä lähinnä Aasian markkinoille valmistetuissa step-through -malleissa, kuten Honda Wavessa. Vaikka tuotekehitys oli vielä 1960-luvulla vilkasta ja innovatiivista, alkoivat valtiojohtoinen suunnittelu ja SEV-maiden kiintiötuotantopolitiikka näkyä taantumisena ja jälkeenjääneisyytenä 1970- ja 1980-luvuilla. Yhtiö tunnettiin pitkään 250- ja 350-kuutioisista kaksitahtimalleistaan, vaikka tehtaalla oli nelitahtinen 500-kuutioinen tuotantomalli "Jawa 15" vielä 1952–1958 , ja yrityksiä nykyaikaistaa merkin imagoa tehtiin kommunistivallan loppuvuosina. Yleensä tuotekehityksen hedelmiä ei kuitenkaan sovellettu sarjatuotantopyöriin, sillä talous lepäsi vahvasti loppumattomilta näyttäneiden itämarkkinoiden varassa.


title: Jawa

text: Viimeinen perinteinen kaksitahtimallisto julkistettiin samettivallankumouksen jälkimainingeissa 1991 (350 cm ³ Typ 640), mutta 2003 jälkeen sitä ei ole voitu myydä kiristyneiden päästönormien vuoksi EU:n alueella. Typ 640 -mallia sai useampana versiona: "Jawa Style Basic", "Jawa Style Sport", "Jawa Tramp" ja "Jawa Chopper" .


title: Jawa

text: Rautaesiripun kaatuminen ja Neuvostoliiton hajoaminen veivät Jawan 1990-luvun alussa kriisiin, josta se ei ole vieläkään toipunut. Jawa-yhtymä jaettiin kahtia kilpapyöriä valmistavaan "Jawa Divišoviin" ja kuluttajapyöriä valmistavaan "Jawa Motoon". Vanha tuotantolaitos suljettiin, ja merkki myytiin pilkkahinnalla 1990-luvun puolivälissä. Yhteistyöhanke italialaisen Cagivan kanssa kaatui, ja uusi yhtiö avattiin pienemmissä tiloissa 1997. 2003 Jawa esitteli Prahan messuilla 650-kuutioisen kruiserin, "Jawa 650 Classicin", joka toimi uuden nelitahtisen malliston airuena merkin 75-vuotisjuhlien kunniaksi.


title: Jawa

text: 1947–1982 Jawan ylivoima Six Days -ajoissa oli kiistatonta, sillä merkki saavutti kestävyysajoissa ennätykselliset viisitoista maailmanmestaruutta (World Trophy) . Tämän lisäksi Jawa on ollut tunnettu merkki myös speedway- ja jääradoilla sen sulautettua itseensä ESO-tehtaan 1964 . Yksisylinterinen nelitahtinen Jawa 500 DT Typ 890 oli Jawan tunnetuin speedwaymalli 70-luvulla .


title: Jawa

text: Heti toisen maailmansodan jälkeen Jawan tuotteiden ulkomaanvientiä hoiti "Kovo Foreign Trade Corporation". 1951 vienti uskottiin "Motokov Export" -organisaatiolle. 1988 mennessä Jawoja oli myyty 2 373 000 kappaletta 120 maassa . Suurin kauppakumppani oli luonnollisesti Neuvostoliitto, mutta Jawa oli tunnettu myös Yhdysvalloissa, jossa esiteltiin lokalisoitu "Jawa 350 Californian" - uudella polttoainetankilla, erillisellä ajovalolla ja korkeammalla ohjaustangolla varustettu Typ 361 (1965–1969). Seuraaja oli Typ 362 "Oil Master", tuoreöljyvoitelujärjestelmällä parannettu malli. .


title: Jawa

text: Erityisen aseman Jawa sai Intiassa, jonne paikallisen lainsäädännön muututtua protektionistiseksi perustettiin tuotantolaitos "Ideal Jawa India Ltd" 1961 . Mysoren tehdas tuotti lisenssillä 250 cm³ kaksitahtimalleja ja pienempiä Pionýr-sarjan malleja. Lisenssisopimuksen loputtua yhtiö jatkoi Jawojen valmistusta uudella tuotenimellä "Yezdi" . Yhtiö lopetti toimintansa 1996.


title: Jawa

text: 2004 Jawa Moto esitteli aivan uuden moottoripyörämalliston, joihin kuuluvat nelitahtiset 650-kuutioiset Jawa Classic, Jawa Style ja uusimpana Jawa 650 Dakar (2006). Kaikki käyttävät Bombardier–Rotaxin yksisylinteristä nestejäähdytettyä tarvikemoottoria. Jawalla on tuotannossa lisäksi 50-kuutioinen retromopomalli "Jawa Pionýr" 50.


title: Jawa

text: Jawoja on valmistettu 50 - 500 cm^3 moottoreilla. Ensimmäinen tehtaan tuote oli Jawa 500 OHV - samana vuonna kuin Jawa-merkki rekisteröitiin. Ensimmäinen takajousitettu moottoripyörä oli Jawa 250 typ 11. Vuosina 1932 - 1939 valmistettiin 7 moottoripyörämallia, eli JAWA 175cc Villiers, JAWA 175cc Special, JAWA 350 SV, JAWA 350 OHV, JAWA 250 Special, JAWA 100 Robot ja JAWA 250 Duplex.


title: Jawa

text: Seuraavassa luettelossa kaikki Jawa moottoripyörät (23 kpl) vuosilta 1929 - 1970 kronologisessa järjestyksessä. Listalta puuttuu uudemmat pyörät aina vuoteen 2008 asti


title: Jorja Fox

text: Ennen näyttelijäopintojaan Jorja Fox toimi mallina mm. muotinäytöksissä. Näyttelijän opintonsa hän aloitti Lee Strasberg instituutissa New Yorkissa jossa hänen tutorinaan toimi veteraaninäyttelijä William Hickey. Fox ehti ennen läpimurtoaan näytellä muutamissa elokuvissa ja TV-sarjoissa, mutta varsinainen läpimurto taphtui vuonna 1996 kun hänet valittiin "tohtori Maggie Doyle"n rooliin TV-sarja Teho-osastossa. Hän esitti roolihahmoaan kaikkiaan 33 jaksossa. Tämän jälkeen vuonna 1999 hän esitti presidentin tyttären turvamies "Gina Toscanon" roolia TV-sarjassa "West Wing". TV-sarjassa CSI Fox esitti rikospaikkatutkija Sara Sidlea ensin vakiokasvona vuosina 2000–2008. Vuosina 2009 ja 2010 hänen roolihahmonsa esiintyi sarjassa satunnaisena vierailevana tähtenä ja vuodesta 2011 lähtien hän on jälleen kuulunut sarjan vakiokasvoihin.


title: Jorja Fox

text: Näyttelijän töiden ohella hän on osaomistajana tuotantoyhtiössä Seafox Productions, joka on tuottanut mm. Dusty Springfieldistä kertovan musikaalin "Stay Forever: The Life and Music of Dusty Springfield" sekä muutamia dokumenttielokuvia. Fox tunnetaan myös ympäristön- ja eläinsuojelu aktiviina.


title: June Foray

text: June Foray (18. syyskuuta 1917 Springfield, Massachusetts – 26. heinäkuuta 2017 Los Angeles, Kalifornia) oli yhdysvaltalainen ääninäyttelijä. Hän teki äänirooleja animaatioihin 1940-luvulta lähtien.


title: June Foray

text: Foray syntyi Massachusettsin Springfieldissä, jossa hän aloitti ääninäyttelemisen jo 12-vuotiaana. Sittemmin 15-vuotiaana Foray käsikirjoitti radioon omia sarjoja, joissa hän myös näytteli. Muutettuaan teini-ikäisenä Los Angelesiin Foray toimi radiossa vielä 1950-luvulle asti ja aloitti ääninäyttelemisen animaatioiden parissa vuonna 1943.


title: June Foray

text: Yksi Forayn ensimmäisistä äänirooleista oli Paramount Picturesin tuottamassa lyhyessä näytelmäohjelmassa "Speaking of Animals", jossa hän dubbasi eläinten äänet. Sittemmin hänen uransa sai nousua 1950-luvulla työskennellessään Disneylle. Foray näytteli muun muassa "Tuhkimon" Lucifer-kissaa vuonna 1950 ja "Peter Panin" Squaw'ta vuonna 1953. Myös Warner Bros. kiinnostui Forayn palkkaamisesta ja roolitti hänet useiden naishahmojen rooleihin "Looney Tunes" -lyhytanimaatioihin. Foray oli jo tuolloin Tipin ja Sylvesteri -lyhytanimaatioissa Grannyn äänenä. Koska Mel Blancin sopimuksen mukaan Blancin nimi sai erityisen maininnan alkutekstien aikana, Foray ei aina saanut mainintaa tehdyistään äänirooleista.


title: June Foray

text: Forayn ura sai uuden käänteen tehdessään yhteistyötä Jay Wardin kanssa, joka tuotti "Rocky and His Friends" ja "The Bullwinkle Show" -animaatiosarjojen lisäksi sarjat "Hoppity Hooper" ja "George of the Jungle". Foray toimi vuodesta 1959 "Rocky and His Friends" -sarjassa Rocket J. Squirrelin ja pahan Natasha Fatalen ääninä, joiden rooleissa hän jatkoi toisessa sarjassa "The Bullwinkle Show" vuoteen 1964 asti. Foray jatkoi äänityötään ja teki satunnaisia rooleja 1960-luvulla animaatiosarjoihin "The Bugs Bunny Show", "Jogi-karhu", "The Alvin Show" sekä "Kiviset ja Soraset".


title: June Foray

text: Animaatioiden ohella Foray kokeili 1970-luvun alussa nukketeatteria. Hän toimi muun muassa kirahvin, norsun ja maasian ääninä "The Curiosity Shop" -esityksessä vuonna 1971. Samoihin aikoihin Foray oli äänittämässä useita rooleja Disney on Paraden mukana, joka teki kiertueita Yhdysvalloissa ja Euroopassa. Hän teki myös äänirooleja animaatioihin "These Are the Days", "The Sylvester & Tweety Show", "Fabulous Funnies" ja "The Bugs Bunny/Road Runner Show".


title: June Foray

text: 1980- ja 1990-luvuilla Foray oli edelleen yksi Hollywoodin käytetyimmistä ääninäyttelijöistä. Hän toimi 1980-luvulla muun muassa luontoäidin äänenä "Smurffeissa", Mummi-Kummina "Kummiharhuissa" ja isoäitinä "Teen Wolfissa". 1990-luvulla Forayta kuultiin Monan äänenä "Garfield Gets a Lifessa", sivuääninä yhdessä "Simpsonien" jaksossa sekä uudelleen Grannyn äänenä "Tiny Toonsissa", "" ja elokuvassa "Space Jam". Foray toimi myös Mulanin isoäitinä "Mulan"- ja "Mulan 2" -animaatioelokuvissa. Vuonna 2000 hän uusi Rocket J. Squirrelin ääniroolin näytelmäelokuvassa "Rockyn ja Bullwinklen seikkailut".


title: June Foray

text: Foray sai neljä Annie-palkintoa vuosina 1982, 1995, 1997 ja 1998. Hänellä on ollut vuodesta 2000 tähti Hollywood Walk of Famella.


title: June Foray

text: Heinäkuussa 2009 Foraysta julkaistiin elämäkertakirja "Did You Grow Up With Me, Too?".


title: June Foray

text: Foray oli vuodesta 1954 naimisissa Hobart Donavanin kanssa mutta jäi leskeksi 3. joulukuuta 1976.


title: June Foray

text: Foray kuoli 99-vuotiaana Los Angelesissa 26. heinäkuuta 2017.


title: Helen Wagner

text: Helen Wagner (3. syyskuuta 1918 – 1. toukokuuta 2010) oli yhdysvaltalainen näyttelijä.


title: Helen Wagner

text: Wagner syntyi Lubbockissa, Texasissa. Hänet tunnetaan parhaiten pitkäaikaisesta sarjasta "As the World Turns", jossa hän esitti Nancy Hughes McCloskya 2. huhtikuuta 1956 alkaen. Hänellä oli uransa aikana vain pari keskeytystä, joten hän esitti Nancya kaikkiaan yli viidenkymmenen vuoden ajan.


title: Helen Wagner

text: Wagner pääsi Guinnessin ennätysten kirjaan näyttelijänä, joka on esittänyt pisimmän ajan yksittäistä roolia. Hän esiintyi ennen "As the World Turns" -uraansa jo "Guiding Light" -sarjassa 1950-luvun alussa.


title: Helen Wagner

text: Wagner oli naimisissa Robert Willeyn kanssa vuodesta 1954. Hänen puolisonsa kuoli vuonna 2009. Wagnerille myönnettiin vuonna 2004 Emmyn "Lifetime Achievement Award".


title: Pieksämäen Vanha kirkko

text: Pieksämäen Vanha kirkko on yksi Pieksämäellä sijaitsevista kirkoista ja kaupungin merkittävimpiä rakennuksia. Kirkko rakennettiin vuonna 1753 ja sen rakennustöitä johti August Sorsa. Kirkon rakennuttaja oli kirkkoherra Paul Krogius, jonka muotokuva on sakastin seinällä. Vanhaan kirkkoon mahtuu 600–800 henkeä, ja se on yksi Itä-Suomen vanhimmista säilyneistä puukirkoista. Kirkossa on Mikael Toppeliuksen maalauksia saarnastuolissa ja parvissa. Toppeliuksen tekemiä maalauksia on yli 30. Näiden maalausten aiheita ovat muun muassa suuret profeetat. Lisäksi kirkossa on Aatamia ja Eevaa paratiisissa esittävä sommitelma Syntiinlankeemus. Kirkkoa on peruskorjattu useaan kertaan, viimeksi 2001–2002. Viimeisimmän korjauksen yhteydessä myös restauroitiin arvokkaita maalauksia.


title: Pieksämäen Vanha kirkko

text: Kirkon vieressä sijaitseva kellotapuli valmistui vuonna 1746, myös se on August Sorsan rakentama.


title: Pieksämäen Vanha kirkko

text: Kun Pieksämäen kauppalaseurakunta (vuodesta 1962 kaupunkiseurakunta) perustettiin 1956, jäljellejääneen Pieksämäen seurakunnan nimeksi muutettiin Pieksämäen maaseurakunta. Pieksämäen Vanha kirkko toimi aluksi molempien seurakuntien yhteisenä kirkkona, kunnes kaupunkiseurakunnalle valmistui uusi kirkko vuonna 1968, tällöin Vanha kirkko jäi maaseurakunnan käyttöön. Lyhytikäiseksi jääneen Pieksänmaan kunnan syntyessä vuoden 2004 alussa Jäppilän, Pieksämäen maalaiskunnan ja Virtasalmen yhdistymisen pohjalta, liitettiin Jäppilän ja Virtasalmen seurakunnat Pieksämäen maaseurakuntaan. Kaupunki- ja maaseurakunta yhdistyivät jälleen vuoden 2007 alussa Pieksämäen ja Pieksänmaan kuntaliitoksen yhteydessä nimelle Pieksämäen seurakunta.


title: The Doors (albumi)

text: The Doors on yhdysvaltalaisen The Doors -yhtyeen debyyttialbumi, joka julkaistiin vuonna 1967. Albumia pidetään yleisesti yhtyeen parhaana ja hyvin merkittävänä. Tästä esimerkkinä "Rolling Stone" -lehti valitsi albumin vuonna 2003 kaikkien aikojen top 500 -albumilistallaan sijalle 42.


title: The Doors (albumi)

text:
Levyllä vallitsee yleisesti synkkä, jopa pelottava tunnelma. Levyn kappaleet ”Break On Through (To the Other Side)” sekä ”The End” julkaistiin alun perin sensuroituina versioina. Albumilta julkaistu single ”Light My Fire” nousi listaykköseksi Yhdysvalloissa, tosin lyhennettynä versiona.A-puoli
B-puoli


title: The Doors (albumi)

text: 40th Anniversary (2007) -painoksen bonuskappaleet:


title: Pieksämäen Uusi kirkko

text: Pieksämäen Uusi kirkko on yksi Pieksämäellä sijaitsevista kirkoista. Kirkko valmistui vuonna 1968 Pieksämäen kaupunkiseurakunnan kirkoksi (vanha kirkko jäi tällöin maaseurakunnan käyttöön) ja vuonna 1986 siihen tehtiin laajennusosa. Kirkkosalissa on istumapaikat 420 hengelle. Jumalanpalvelustoiminnan lisäksi rakennuksessa on tiloja erilaisia pienempiä tilaisuuksia varten. Kirkon alttaritaulu on Gunnar Uotilan käsialaa.


title: Pieksämäen Uusi kirkko

text: Kirkon ovat suunnitelleet arkkitehdit Keijo Ström ja Olavi Tuomisto.


title: George Putnam

text: George Putnam (14. heinäkuuta 1914 Breckenridge, Minnesota – 12. syyskuuta 2008 Chino, Kalifornia) oli yhdysvaltalainen radio- sekä televisiokuuluttaja, kertoja ja talk show -juontaja. Hän sai vuonna 1985 oikeustieteen tohtorin arvon Bates Collegesta.


title: George Putnam

text: Putnamin ura radiossa alkoi hänen 20-vuotispäivänään WDGY-asemalla Minneapolisissa. Hän siirtyi sittemmin televisioon, ja hänen työnsä keskittyi 1950-luvun alusta Los Angelesin seudulle. Hän palveli toisessa maailmansodassa. Vuonna 1965 hän oli kertojana homoseksuaalisuutta vastustavassa propagandaelokuvassa "Perversion for Profit".


title: George Putnam

text: Pitkäaikaisesta työstään television parissa George Putnam sai tähden Hollywood Walk of Famella. Yli 90-vuotiaana hän juonsi päivittäin "Talk Back" -nimistä show'taan ja oli viikoittainen kolumnisti.


title: George Putnam

text: 94-vuotias Putnam kuoli sairaalassa nukkuessaan.


Pieksämäen Neitsyt Marian syntymän kirkko on Pieksämäellä sijaitseva kirkko, joka kuuluu Mikkelin ortodoksiselle seurakunnalle. Kirkko valmistui vuonna 1955, ja se on pyhitetty Neitsyt Marian Syntymän muistolle.


title: Pitkäpaasi

text: Pitkäpaasi () on Virolahden ulkosaari Suomenlahdella luovutetun Karjalan puolella, noin kuusi kilometriä nykyisen Venäjän rajan takana.


title: Pitkäpaasi

text: Myöhemmän kylän muodostanut Pitkäpaaden saariryhmä Paation kaakkoispuolella koostuu lounaisesta Kotisaaresta eli Pitkäpaadesta sekä koillisesta Essaaresta, joiden väliin jää luonnonsatama.


title: Pitkäpaasi

text: Pitkäpaasi oli pitkään Virolahden ainoa asuttu saari. Ensimmäinen tunnettu asukas on Jaakko Henrikinpoika (1543), josta polveutuu Virolahden Hanskin suku , Haapasaaren Tuomala/Warma –suku sekä mahdollisesti Seiskarin ja Suursaaren Hanski-suvut . Jaakko Henrikinpojan jälkeläisestä Tuomas Henrikinpojasta polveutuu Pitkäpaaden myöhempi asutus.


title: Pitkäpaasi

text: Myöhemmin saarella toimi luotsiasema. Korkeimmillaan Pitkäpaaden asukasluku oli vuonna 1915. Silloin asukkaita oli vähän yli 400.


title: Pitkäpaasi

text: Suomen merimuseon omistama Colin Archerin suunnittelema luotsikutteri Pitkäpaasi on saanut nimensä Pitkäpaaden luotsiaseman mukaan.


title: Pitkäpaasi

text: Vuonna 1951 perustettu Pitkäpaasi-Seura on julkaissut Itäviitta-vuosikirjaa vuodesta 1955 asti, sekä teoksen Pitkäpaasi ennen vanhaan (Jaakko Korjus. Pitkäpaasi-Seura ry, Hämeenlinna 1992.)


title: Pitkäpaasi

text: Pitkäpaasi muodostaa osan joulukuussa 2017 perustettua Itäisen Suomenlahden luonnonpuistoa.


title: Pitkäpaasi

text: Vuonna 1555, 18.9. - 27.9, joutui kuningas Kustaa Vaasa huonojen purjehdussäiden vuoksi majailemaan laivastoineen Pitkäpaadessa oltuaan matkalla Tukholmasta Viipuriin.


title: Pitkäpaasi

text: Sodan aikana 26.5.1790 kuningas Kustaa III adjutantteineen astui maihin Pitkäpaadelle ja myöhemmin vielä uudelleen 31.5.


title: Pitkäpaasi

text: Myöhemmin 1900-luvun ensikymmenellä Pitkäpaasi oli Helsingin - Viipurin laivareitin varrella ja sinne oli helppo päästä. Pitkäpaadessa asuivat kesävieraina mm. Eero Järnefelt ja Armas Järnefelt, Jean Sibelius, Väinö Hämäläinen, Elli Tompuri, Hugo Simberg, Ester Helenius, Akseli Gallen-Kallela ja Yrjö Weijola. Eero Järnefelt jopa kuvasi Pitkäpaaden kalastajakylän kookkaassa maalauksessa. Myös Ester Heleniuksen tauluissa esiintyy Pitkäpaaden maisemia ja henkilöitä. Yrjö Veijolan näytelmä Nuori luotsi lienee syntynyt Pitkäpaadessa vietettyjen kesien seurauksena. Kirjan kansilehteä koristi Kiuskerin vahtituvan kuva.


title: Betty Garrett

text: Betty Garrett (23. toukokuuta 1919 – 12. helmikuuta 2011) oli yhdysvaltalainen näyttelijä ja tanssija. Hän voitti Golden Globen vuonna 1975 ja oli Emmy-ehdokkaana vuonna 2003.


title: Betty Garrett

text: Garrett syntyi Saint Josephissa, Missourissa ja valmistui The Annie Wright Schoolista Tacomassa, Washingtonissa. Hän nousi maineeseen musikaalielokuvan ”kultaisella ajalla”, mutta hänet muistetaan myös 1970-luvun tilannekomedioista "Perhe on pahin" ja "Laverne & Shirley". Jälkimmäisessä hän esiintyi, kunnes sarja lopetettiin vuonna 1982.


title: Betty Garrett

text: Toisin kuin puolisonsa Larry Parks, Betty Garrett ei koskaan joutunut Hollywoodin mustalle listalle. Hänellä on kaksi poikaa, ja hän on Jeff Bridgesin kummitäti. Hän jäi leskeksi 13. huhtikuuta 1975 ja sai 23. toukokuuta 2003 oman tähtensä Hollywood Walk of Famelle.


title: Betty Garrett

text: Garrett teki myöhäisellä urallaan vierailevia esiintymisiä lukuisissa sarjoissa, ja vielä 2000-luvun puolella hänet nähtiin muun muassa "Tohtori Beckerissä" vuonna 2003 ja "Greyn anatomiassa" vuonna 2006. Hän kuoli 91-vuotiaana 12. helmikuuta 2011.


title: Gene Barry

text: Gene Barry (14. kesäkuuta 1919 – 9. joulukuuta 2009) oli yhdysvaltalainen näyttelijä.


title: Gene Barry

text: New Yorkissa 1919 syntyneen Gene Barryn (alun perin Eugene Klass) vanhemmat olivat Eva ja Martin Klass, ja isovanhemmat venäjänjuutalaisia maahanmuuttajia. Musikaalisesti lahjakkaan Barryn haaveena oli jo varhain ura näyttelijänä.


title: Gene Barry

text: Gene Barry otti taiteilijanimensä John Barrymorelta. Hän esiintyi Broadwaylla näytelmässä "Catherine the Great" 1944 ja myöhemmin musikaalissa "La Cage aux Folles" (1983). Barrylla oli keskeinen osa elokuvassa "Maailmojen sota" (1953). Televisiossa hänet nähtiin "Hitchcock esittää" -sarjassa ja rikossarja Columbon ensimmäisessä pilotissa "Prescription: Murder" (1968), jossa Barry esitti vaimonsa (Nina Foch) murhaavaa psykiatria. Etsiväsarja "Burke's Law", joka pyöri ABC-kanavalla 1963–1965, toi Barrylle Golden Globen vuonna 1965. Suomessa Gene Barry nähtiin lännensarjassa "Bat Masterson", jossa hän piirsi nimihahmosta ironisen, kävelykeppiä heiluttavan knallikeikarin.


title: Gene Barry

text: Kolmas muistettava Suomessakin esitetty TV-sarja oli "The name of the Game" (suom. "Pelin henki") jossa Barry esitti juonikasta the People Magazine-aikakauslehden päätoimittajaa.


title: Gene Barry

text: Barry on saanut elämäntyöstään tähden Hollywoodin Walk of Famelle.


title: Gene Barry

text: Barry solmi avioliiton näyttelijä Betty Clairen (taiteilijanimeltään Julie Carson) kanssa vuonna 1944. Avioliitto kesti vuosikymmeniä ja päättyi vasta vaimon kuolemaan 2003. Pariskunnalla oli kolme yhteistä lasta.


title: Savon radan museo

text: Savon radan museo on Pieksämäellä sijaitseva museo, joka on keskittynyt rautatieliikenteen historian esittelyyn. Museo toimii rautatieaseman vanhassa asemarakennuksessa ratapihan itäpuolella. Rakennus on valmistunut vuonna 1889, ja museo avattiin yleisölle aseman täytettyä sata vuotta 1. lokakuuta 1989. Sen perusnäyttelyyn kuuluu hieman alle 300 esinettä ja noin 100 valokuvaa.


title: Oranienburger Straße

text: Oranienburger Straße on katu Saksan pääkaupungin Berliinin keskustassa. Se sijaitsee Mitten kaupunginosassa, pohjoiseen Spreejoesta ja kulkee Hackescher Platzilta luoteeseen Friedrichstraßelle. Katu on nimetty Brandenburgin osavaltiossa sijaitsevan Oranienburgin kaupungin mukaan.


title: Oranienburger Straße

text: Kadulla on historiaa 1200-luvulle saakka. Sen vanhin tunnettu nimi on "Spandauer Heerweg". Nykyisen nimensä katu sai virallisesti 26. kesäkuuta vuonna 1824. 1800-luvulla ja varhaisella 1900-luvulla Oranienburger Straße oli Berliinin juutalaiskeskus. Kadulla on nykyisin alueen natsien hävityksen kohteeksi joutuneiden juutalaisten asukkaiden ja kohteiden kunniaksi pystytettyjä muistomerkkejä. Vuosina 1868–1877 kadun läpi rakennettiin raitiovaunulinja. Nykyisin kadulla liikennöivät MetroTram-linjat "M1" ja "M6".


title: Oranienburger Straße

text: Huomattavin rakennus Oranienburger Straßella on Neue Synagoge, "uusi synagoga", joka valmistuttuaan vuonna 1866 oli Berliinin suurin synagoga. Synagoga säästyi kristalliyön tuhotöiltä vuonna 1938 paikallisen poliisikomentajan toimien vuoksi. Vuonna 1943 se suurimmaksi osaksi tuhoutui liittoutuneiden ilmapommituksissa, ja vuonna 1958 Itä-Saksa tuhosi sen rauniot. Synagogarakennus jälleenrakennettiin ja avattiin vuonna 1995 museona ja juutalaiskeskuksena.